text:
février 2013
Ubutumwa Nyagasani Yezu yahaye Byishimo ku tariki 11/02/2013.
Nyagasani Yezu yaje ababaye cyane nuko aranyitegereza aransuhiza.
Yezu : Uraho mwana wanjye ukomeje kwihanganira ibigeragezo byose uhura nabyo.
Byishimo : Uraho Papa.
Yezu : Mwana wanjye umeze ute?
Byishimo : Papa meze neza gahoro nawe urabibona. Imibabaro ikomeje kuba myinshi mu mubiri wanjye sinkiruhuka, ingendo mukomeje kunkoresha ni nyinshi cyane, ariko Papa sininuba narabyemeye.
Yezu : Mwana wanjye menya ko imbaraga ukoresha atari izawe ninjye uziguha ureke rero kwijujuta. Mwana wanjye ongera unsuhurize abana banjye bose uti; nimugire amahoro, nimugire amahoro, nimugire amahoro. Bana banjye ndababaye, ndababaye, ndababaye cyane, mbabajwe n’abana banjye bari hirya no hino kw’ isi yose bakomeje kunyihakana.
Bana banjye murarangaye, benshi mwatwawe ni iby’isi, mwaruswe ni inda zanyu, nabahaye agahe gato ko kwisubiraho ariko mwarananiye mwanze kunyumva. Nabatumyeho intumwa nyinshi n’umubyeyi wanjye yariyiziye arababwira kenshi ariko mwanze kumwumva, nanjye ubwanjye sinahwemye kubabwira.
Mbwirira abana banjye b’ abanyarwanda uti; aka gahugu nkicayemo kandi ntawe uzi aho nicaye. Nagashinzemo intebe yanjye, ndahari njye n’umubyeyi wanjye. Ibibi mukomeje gukora ndikubareba kandi byinshi mugiye kubihanirwa. Bana banjye ishyamba si ryeru, igiti kinini kirumye, kigiye guhirima nta mashami gisigaranye.
Bana banjye mubimenye, mbisubiyemo, nabahaye agahe gato ngo mwisubireho ariko mwanze kunyumva. Ndiyiziye, ndiyiziye, ndiyiziye, nje guhana no guhemba. Ntacyo ntavuze, ntacyo ntababwiye kandi mumenye ko ijambo ryanjye ridahera kereka iryo ntavuze. Sibwira kandi u Rwanda gusa ndabwira isi yose.
Bana banjye murambabaje, murambabaje, isi mutuye mwayihinduye umwanda, amategeko Imana yabahaye ntimukiyitaho namba,murangajwe n’ibintu gusa; mubirundarunde ariko si ibyanyu benshi mugiye kujyana nabyo.
Bana banjye nongere mbibabwire uwumva yumve utumva nawe ni akazi ke, mwabwiwe ngo umuntu azifuza kurahura umuriro abure aho arahura, mwabwiwe ngo ni muri 3km ariko birarenga.Ndaje, nje kwiyungururira, abankoreye neza bahebwe, abakoze nabi nabo bahanwe.
Mbwirira abana banjye b’ abanyarwanda uti; uwanze kumva ntiyanze no kubona, Kigali we, Kigali we, Kigali we uranze urananiye. Bana banjye mbabwize ukuri, ntabuye narimwe rizasigara rigeretse ku rindi, muranyunyuza imitsi ya bagenzi banyu mubabuza epfo na ruguru, ariko mumenye ko ibyo byose muri kurunda ntabwo ari ibyanyu.
Hari abo nicaje ku ntebe, barimo baragaramye bageretse akaguru ku kandi, nabatumaho njye n’umubyeyi wanjye bakavuga ngo ninze mbibwirire, nje kubabwira rero, maze bamenye uwo ndiwe, bamenye uwabicaje kuri izo ntebe.
Ndaje ,ndaje, ndaje nje guhana no guhemba. Ngiye kubashyiramo akayunguruzo, ngiye kubiyungururira; mumenye kandi ko n’abari bazicayeho nabo bari abana banjye, nta numwe akayunguruzo katazageraho kubera kutumva kwanyu.
Ntabwo ari abayobozi gusa, no mubihayimana, harimo benshi baruswe n’inda zabo, batakita ku murimo bakora, batwawe ni iby’isi. Benshi bari kwiyambura udusaraba twabo, ntukimenya abo ari bo.
Bana banjye, uyu munsi mw’ abihayimana ndabibabwiye mwisubireho, nababwiye kenshi ko u Rwanda rwicayemo kandi ko intumwa nzakore ari umunyarwanda kandi ntimuzi uwo ari we kandi natangiye ku mukoresha, ubu ari kungenda hirya no hino.
Amategeko agiye gutagwa hirya no hino ku isi ni umunyarwanda uzayatanga. U Rwanda nakunze, u Rwanda nkunda, u Rwanda nzahora nkunda, mu byange mu byemere ngiye kwiyungururira, hasigare bake beza kandi sincaka igwiza murongo. Bana banjye mumenye ko uyu munsi usa n’uwa nyuma mbabwira , ubutumwa buri kugenda bugera ku ndunduro, mbisubiyemo igiti kinini, k’inganzamarumbo kirumye kigiye guhirima nta shami gisigaranye.
Bana banjye mwese mutuye isi yose munyumve, mbisubiyemo ndabwira isi yose si u Rwanda gusa, unyumva yumve, nje guhana no guhemba. Ibihugu byinshi bigiye gusubiranamo kandi byaratangiye.
Bana nanjye, mugiye guhura n’akaga gakomeye cyane kandi byaratangiye, mugiye guhura n’ibyorezo hirya no hino mutazamenya nibyo ari byo,Indwara mutazamenya izo arizo, kandi ibyo byorezo bibarimo kandi byaratangiye, mugiye guhanishwa byinshi mutazi ibyo ari byo, ngiye kubibasira mwese ntawe nsize,hasigare uwankoreye neza, uwumvishe ibyo nababwiye njye n’umubyeyi wanjye.
Bana banjye, mwagarukuyimana igihe kigishoboka, mbacire umugani umuvuvu yagitse umuzinga usarurwa n’abandi; kandi ntimusobanuze uwo mugani icyo uvuga. Bana banjye mbabwiye ibyo ugira icyo avanamo akivanemo maze akibike mu mutima we. Ngaho ndagiye kandi kenshi sinzogera kuvuga, ngaho mugire amahoro,mugire amahoro,mugire amahoro,mbahaye umugisha ku izina ry’Imana Data na Mwana na Roho Mutagatifu.


c: text/html

text:
Posted at 1:28 am by Aline Nzabonimpa, on March 8, 2018
Reka ntangire nkubwira ko uri umunyembaraga kandi ko uri intwali!! Umunsi kumunsi ugomba kurwana intambara yo kwerekana ko nawe ugomba icyubahiro kandi ko ushoboye gukora ibihambaye. Rimwe narimwe uzagera aho uterwa ipfunwe Continue reading →
Posted at 2:30 am by Aline Nzabonimpa, on February 20, 2018
Ntago nibuka neza umunsi twamenyaniyeho bwambere gusa icyo sicyo cyangombwa, icyingenzi ni uko twamenyanye. Imyaka yarahise indi irataha, gusa uwo namenyanye nawe mumyaka cumi n’indi itambutse aracyari wawundi, aracyari Continue reading →
Posted at 5:17 am by Aline Nzabonimpa, on January 26, 2018
Harya ngo umumaro wanjye ni uwo kwambara neza ukishima ndetse no kubyara? Ndabizi hari benshi bafite imitecyerereze nk’ iyawe. Ariko se ibyo ni ibintu umuntu w’ umusore abwira umukobwa ari kumurambagiza? Gusa disi Continue reading →
Posted at 7:50 pm by Aline Nzabonimpa, on January 22, 2018
BUHORO BUHORO NIRWO RUGENDO. Ndabyibuka namenye ubwenge mfite ababyeyi Bose ariko numvagako bazahoraho kandi numvaga mbyishimiye. Ibyo byishimo ntibyamaze igihe kuko nyuma y’ umwaka papa yahise yitaba Imana mbona ubuzima burahindutse cyane . MAma yari umugore wa gatatu kuberako papa NGO yari yarapfushije abagore 2 birumvika hari abandi bana yari afite bakuru. Continue reading →
Posted at 9:25 pm by Aline Nzabonimpa, on January 19, 2018
Mbaje kubasuhuza mwese mukurikira uru rubuga, muminsi ishize ubwo nasomaga inkuru iri hano yitwa ” Sinarinziko ndi umukene” nahise niyumva, kandi buri wese muri twe afite aho yagiye ahura n’ akarengane nka kakariya Atari ku ishuli gusa ahubwo no mubundi mubuzima busanzwe . Nanjye rero nkaba nifuje kubagezaho ibyo nahuye nabyo ubwo nari nkirangiza kaminuza ndi mugushaka akazi. Continue reading →
Posted at 12:45 am by Aline Nzabonimpa, on January 18, 2018
Abo bapolici bamaze kugenda numvise meze nkaho isi inguheyo, imitima yatangiye kumbana myinshi, gusa ngerageza kwikomeza arinako nkomeza kwishyiramo ko ntawe uzankoraho. Bucyeye bwaho kugicamunsi nasezerewe mubitaro mukugera imuhira ntanubwo uwo musore yigeze ambaza ngo wenda twakora iki dore ko iminsi yari isigaye nayibariraga kumitwe y’ intoki. Continue reading →

robotstxt: allowed

filter: keep


text:
Yakabije inzozi yajyaga arota Perezida Kagame amuha imfunguzo z’inzu
Umwe mu bahawe inzu y’ubuntu muri Gasabo asabira Perezida wa Repubulika, Paul Kagame, ko Imana imurinda abagizi ba nabi.
Mutezimana Marie Louise w’imyaka 37, afite ubumuga bw’amaguru. Ni umubyeyi w’abana batandatu. Afite umugabo ukora akazi k’ubukarani.
Mu gishanga cy’ahahoze hakorera Kaminuza ya ULK ku Kacyiru, ni ho Mutezimana yahoze atuye mu myaka itatu ishize, ariko nyuma yo gusenyerwa n’imyuzure, Akarere ka Gasabo katangiye kumukodeshereza aho kuba.
Mutezimana w’umuvugabutumwa, avuga ko Perezida Kagame washyizeho gahunda zo gufasha abakene, agereranywa na Nehemiya ndetse n’abo bahungukanye bava i Babuloni bagatangira gusana inkike za Yerusalemu zari zarasenyutse.
Avuga ko kuva mu mwaka wa 2006 yajyaga arota Perezida Kagame amuha imfunguzo z’inzu, none inzozi yazikabije ku itariki ya 06/03/2019.
Kuri uwo munsi nibwo akarere ka Gasabo kashyikirije imiryango 40 irimo uwa Mutezimana inzu bubakiwe ku buntu mu Murenge wa Gikomero, nyuma y’igihe kinini batagira aho gutura.
Mu iteraniro ry’abaturage n’abayobozi batandukanye barimo Umunyamabanga wa Leta muri Ministeri y’Ubutegetsi bw’Igihugu(MINALOC), Dr Alivera Mukabaramba, Mutezimana ntiyatinye gutera za ‘Alleluia’ nyinshi, abandi bati ‘Amen’.
Mutezimana asaba Imana kurinda Perezida Kagame nk’uko ngo yarinze Nehemiya abanzi be ari bo Sanibalati, Tobiya na Geshemu bavugwa muri Bibiliya ko bagerageje gusenya inkike za Yerusalemu zarimo zubakwa.
Mutezimana arakomeza ati “Ndashimira Muzehe Kagame kuko ni umubyeyi, najyaga ndota ampa imfunguzo z’inzu none umugambi w’Imana ugezweho”.
“Icyo musabira ni uko Imana yakomeza ikamwagura, ikamurinda ba Sanibalati na ba Tobiya, ikajya imugenda iburyo n’ibumoso kandi ikamurinda imbaraga z’abadayimoni”.
Umuyobozi w’Akarere ka Gasabo, Stephen Rwamurangwa, avuga ko mu myaka itanu iri imbere bizeye kuzaba bageze ku rugero rwa 90% bubakira abatishoboye baba muri aka karere.
Ati “Turimo kubakira abatishoboye inzu 317 bari hirya no hino mu mirenge 15 igize aka karere, ku buryo usibye abimuka baje vuba, abahasanzwe bazaba bubakiwe byibura kugera kuri 90% mu myaka itanu”.
Umunyamabanga wa Leta muri MINALOC, Dr Alivera Mukabaramba, we amenyesha abaturage barimo guhabwa inzu z’ubuntu, ko usibye abashaje n’abafite ubumuga, nta wundi muntu uzakomeza guhabwa ibimutunga cyangwa gusanirwa inzu.
Ati “Guhabwa inzu byonyine ni inkunga ikomeye, Leta ishobora kumutera inkunga mu gihe cya mbere ariko ubundi agomba gukora akibeshaho”.
Abahawe inzu b’i Gikomero baganiriye na Kigali Today bavuga ko bazashobora kuzirinda kwangirika, ariko ko bitewe n’uko batarahamara igihe kinini, bavuga ko batarabona imirimo ibatunga.
Kuva mu mwaka wa 2015 kugera ubu muri 2019, Leta y’u Rwanda ivuga ko imaze kubakira imiryango itishoboye mu midugudu y’icyitegererezo inzu 2,892 hakoreshejwe amafaranga y’u Rwanda akabakaba miliyari 67.
Ibitekerezo ( 1 )
Muzajye I GICUMBI kureba izo mwibatse mugasiga zituzuye kandi sima zihari none zirunze aho ziromo kwangirika muzazisanga mu Murenge wa mitete,akagali ka kabeza ,umudugudu wa kabasega.


text:
Ku mugoroba wo kuwa gatandatu tariki ya 7 Nyakanga 2018 i Kigali ahazwi nka Choma’d mu gitaramo kiswe ‘La Estrella Night’ kirimo abanyarwenya, abavuga imivugo n’abahanzi bakizamuka bahawe umwanya wo kumurika impano zabo.
Iki gitaramo ntikigeze kitabirwa cyane, abagiteguye babwiye Umuseke ko bagize imbogamizi nyinshi zirimo n’ubushobozi bwo kwamamaza.
Egide Ishimwe umwe mu bateguye iki gitaramo yagize ati “Iki ni igitaramo cya gatatu twari duteguye, bibiri bya mbere byari byabereye i Nyamirambo. Intego ni ugushimisha abantu ariko tubafasha kunogerwa n’abanyarwenya, abavuga imivugo n’abahanzi bakizamuka.”
Egide Ishimwe akomeza avuga ko bifuza gukorana cyane n’abafite impano zitaramenyekana kuko bakunze kugira ikibazo cyo kubura amahirwe n’ubushobozi bwo kumurikira abantu ibyo bahimbye.
Mbere y’uko abahanzi, abavuga imivugo n’abatera urwenya basusurutsa abari bitabiriye igitaramo habanje kwerekanwa film yitwa ‘Italian Job’ yamaze isaha n’igice.
Nyuma y’iyi film hakuriyeho uwitwa Carine Maniraguha wavuze umuvugo yise ‘Nsa n’Umusazi’ wagarukaga ku buzima urubyiruko rubayemo muri ino minsi.
Usanga ngo urubyiruko rwa none rusigaye rwarabaye imbata y’ibiyobyabwenge abandi bagatwita bakiri bato. Uyu muvugo yawusoje abagira inama yo kubaka ubuzima bwabo neza bakava mu ngeso mbi zagize benshi abacakara bazo.
Nyuma ya Carine hakurikiyeho uwitwa Bahati Innocent ukunze kwiyita Rubebe, na we wavuze umuvugo asa n’ubaza Imana ku bibazo abantu bahura na byo, akanayisaba ngo imuhe ibisubizo byabyo.
Uyu muvugo yawurangije asaba abantu kubaha Imana kuko ari yo iha uburabyo kwera, igafasha Isi kuzenguraka izuba kandi ntishye.
Nyuma y’uyu hakuriyeho abanyarwenya batandukanye barimo abo muri Comedy night hamwe n’uwitwa Sept bose basetsaga abantu mu buryo bwabo bwihariye.
Iki gitaramo cyasojwe n’abahanzi bakizamuka cyane cyane abaririmba injyana ya Rap bari bahawe umwanya muri iki gitaramo.
Robert KAYIHURA
UMUSEKE.RW


text:
Abantu bakwiye kureka kubangamira ukwishyira ukizana kwa buri muntu mu burenganzira bwo gukora politiki. Kubangamira uburenganzira bwa politiki biri mu byo dupfa n’ingoma ya FPR iyobowe na General Kagame Paul.
Muri FDU-Inkingi twemera ko ishyaka ari ishyirahamwe ry’abantu bahujwe n’ibitekerezo, babona ibintu mu cyerekezo kimwe, bahuje gahunda, imigambi n’uburyo bwo kubishyira mu bikorwa(*1). Twemera ko abantu bafite uburenganzira bwo kwishyira hamwe, kugira ngo barengere inyungu zabo cyanga bagashyiraho amashyaka arwanira ubutegetsi, kugira ngo bazashobore gushyira mu bikorwa gahunda yabo yo guteza igihugu n’abagituye imbere uko babyumva.
Hari abantu bashinga amashyaka bagira ngo bagaragare, abandi kugira ngo bayategeke, abandi kugira ngo azabakamire bageze ku butegetsi. Iyo umuntu abona amashyaka ahari atarengera ibitekerezo n’inyungu ze, ashinga ishyaka rye. Ni yo mpamvu ari byiza ko abantu bashobora kwirebera bakiyumvira, bakihitiramo. Si ngombwa kandi ko abantu bose bakora politiki. Hari abantu batagira ishyaka barimo bakazashyigikira ibitekerezo by’ishyaka ribanogeye batora abakandida batanzwe n’ishyaka ngo bajye mu nzego z’ubutegetsi.
Muri FDU-Inkingi tugamije u Rwanda rwemera uko buri muntu wese ateye, kuko umwimerere wa buri muntu na kamere zitandukanye ari ubukire bw’igihugu butagira ingano; kandi koko “umutwe umwe wifasha gusara, kandi umugabo umwe agerwa kuri nyina”. FDU yemera Demokarasi, ariko ntiyemera ko nyamwinshi yakwikubira ubutegetsi bwose cyanga ngo nyamuke yigire nk’umwana w’inkunguzi. FDU-Inkingi ishaka gufasha abanyarwanda gushyiraho ubutegetsi bubaha ijambo, tugafatanya gushyiraho ubuyobozi burengera kandi bukarenganura buri muntu, bubungabunga ubuzima bwa buri muntu, kandi bukamuha uburyo bwo kwivana mu bukene no mu bujiji; ubutegetsi butimakaza ubwigomeke no kuba intakoreka. FDU-Inkingi iharanira ubucamananza bujyanye n’ubutabera, butarobanura cyangwa ngo bube igikoresho cyo guhohotera no kurenganya abatavuga rumwe n’ubutegetsi. Dushyigikiye ko ingabo n’izindi nzego z’umutekano ziba iz’igihugu ntizibe iz’umuntu ku giti cye cyangwa iz’agatsiko.
Umuntu cyangwa abantu bashinga ishyaka bakanarishakira abayoboke ukwo babyumva kandi babishoboye. Umunyarwanda wese afite uburenganzira bwo guhitamo ishyaka abona ririmo ibitekerezo bimunogeye, akaba yemera inzira zo kuzanyuramo kugira ngo bizashyirwe mu bikorwa. Icyakora iyo hari ingoma y’igitugu nk’iri mu Rwanda, ntikunda kubyemera. Iyo abantu bari mw’ishyaka rimwe batacyumvikana ku migambi no ku ngamba , baratana, ugiye agashinga irye nk’uko abyumva. Si ngomba ko uko abantu batangiranye ariko barangizanya.
Amashyaka yabayeho(*2) ari menshi kandi n’ubu aracyavuka. Amwe yarivuguruye cyangwa arasenyuka, andi yibumbira hamwe cyanga yiyubururamo andi. Si mu Rwanda gusa kandi biba, mu bihugu bimenyereye Demokarasi(*3), amashyaka yishyira hamwe, agakora amahuriro cyangwa akumvikana ku bufatanye mu buyobozi bw’igihugu. Iyo atagishoboye kumvikana kuri gahunda yiyemeje , asesa imitegekere/guverinoma aba yashyizeho.
Muri iki gihe hari impaka z’urudaca zivuga zibaza impamvu amashyaka y’abanyarwanda baba mu mahanga adafatanya. Abandi ndetse bakagaca bati kuki abahutu badafatanya; abandi bati naka ni indaya mu bya politiki cyanga aratugambanira, n’ibindi n’ibindi.
Kuva ku ngoma ya cyami kugeza na n’ubu twamenyereye kuyoborwa ntacyo tuvuga ( Irivuze umwami, kuba mu bwato bumwe, …), tukemera ko imbyino nyiri urugo ateye ariyo yikirizwa. Nyamara n’ubwo koko byaba ari byo ku giti cy’umuntu, kuko umuntu yihitiramo inshuti, waba udashaka amahane mu rugo rw’umuntu ukajya mu rwawe, ikibazo ni uko hari n’abagize u Rwanda nk’akarima cyanga urugo rwabo. Abantu ntibakomeze kwibeshya, kuko kuva aho duhungiye, bamwe tukagera mu bihugu bifite demokarasi, cyane cyane urubyiruko twazanye, abenshi twarahumutse.
Abanyarwanda bakunze guhuzwa n’umuryango, akarere cyanga amoko bakomokamo. Ibyo guhuzwa n’ibitekerezo si ibya kera cyane, kuko byatangiranye n’abarwanashyaka ba mbere, bashaka kurengera inyungu za rubanda rugufi mu gihe cy’ingoma ya cyami muri za 1956. Umuntu si ngombwa ko akorana politiki n’inshuti cyanga abavandimwe. Ishyaka ni ishyirahamwe rihuza abantu basangiye ibitekerezo n’uburyo bwo kubigeraho. Aha niho nemera ko iyo umuntu atatiye igihango, abo basangiye urugamba n’imyumvire bashobora kuvuga ko yabagambaniye.
Muri Repubulika ya mbere habaye amashyaka menshi, mu y’imena twavuga ni MDR-Parmehutu, UNAR, APROSOMA, na RADER. Mu ya kabiri, nyuma y’ishyaka rukumbi MRND, cyane cyane nyuma y’igitero cy’impunzi muri 1990 cyakuruye intambara yayogoje igahekura igihugu no kugeza ubu, havutse amashyaka menshi(*4). Amasezerano ya Arusha yatumye amashyaka acikamo ibice, abantu babungera mu mashyaka, ndetse hakaba n’abazi kwiteganiriza cyanga bashaka kwigura, bakagira amakarita y’amashyaka menshi.
Kuva FPR yashora intambara muri 1990, cyane cyane nyuma y’ishyano ryo kw’itariki 6/4/1994, FPR imaze kwica Prezida wa Repubulika Nyakubahwa Habyarimana Juvenal Perezida w’u Rwanda, abantu baratsembatsembwe, bamwe bazira ubwoko bwabo abandi bazira ibitekerezo byabo, abanyarwanda bakwira imishwaro n’amahanga. Nta gihugu kw’isi kitarimo impunzi z’abanyarwanda.
Aho duhungiye, abasigaye mu gihugu barayobotse, abatabishoboye bakiza amagara yabo nabo barahunga, abandi bamarirwa muri za gereza. Uko abantu bagenda basohoka mu gihugu cyacu ni ko bagiye bashinga amashyaka, bashingiye cyane cyane ku myumvire y’abo y’ibibazo byabaye n’ibyugarije u Rwanda. Habanje RDR, hakurikiraho “Rwanda pour Tous” na “Nouer” na UDR, haza FRD na CDA, Imbaga-Nyabutatu na ARENA n’andi yaje nyuma. Amashyaka yagerageje kwibumbira hamwe, habanza UFDR, hakurikiraho “IGIHANGO” , hitambikamo CPODR, birakomeza kugeza aho havukiye FDU-Inkingi, nyuma hageragezwa “ODR”. Bamwe barakomezanye, abandi batakara mu nzira, abandi bahimba amashyaka mashya, hagira n’abazinukwa. Kwishyira hamwe si igitekerezo kivumbuwe vuba aha.
Vuba aha amashyaka yishyize hamwe, havuka n’andi(*5) . Hari abantu ejo usanga aha, bugacya ukabasanga ahandi, bashakisha uko banyurwa.
Hashize iminsi abantu baracitse uruhondogo ngo amashyaka yarasenyutse, ngo aba n’aba barasenya amashyaka; abagize ubutwari bakandika mu mazina yabo bwite , abatavuga ukuri cyanga biyemeje amatiku n’ubutiriganya, cyane cyane iyo ari abantu bamwe bagira ngo babeshye ko ibitekerezo byatanzwe na benshi, bakiharira imbuga bagatera kandi bakikiriza. Nyamara abantu ntibabuze aho kuvugira ngo bemere biyandikeho ibyo bavuga. Uru rugamba rwashojwe muri iyi minsi ruraturangaza, kuko atari rwo ruzatuma tubona u Rwanda dushaka. Gukomeza gusebanya ni ukwikora mu nda ndetse bikaviramo no gutiza umulindi uwo duhanganye nyabyo.
Sinzi niba ari ukutumva politiki icyo aricyo cyanga niba ari ugukomeza kujijisha. Abashaka guhangana mu bitekerezo nibavugire ku mugaragaro bareke kwihisha inyuma y’amazina atabaho. Gukora politiki si ugusebanya, gukora politiki ni ugutanga ibitekerezo bigaragaza ukwo impinduramatwara ishobora gushirwa mu bikorwa n’ibyo izagezaho abanyarwanda. Abantu bareke kwitwara nk’aho bashyikiriye, kandi nta gihugu turabona, nta rubuga rwa poliliki dufite. CYBER-POLITIKI si yo izabohoza abanyarwanda.
Ijambo “Haguma Umwami naho Ingoma Irabazwa” ryagira agaciro muri iki gihe, kuko iyo usomye ibitekerezo amashyaka atangaza, hari menshi atangaza ibintu bimwe ariko bigatandukanwa n’ubitangaza. Iyo umuntu ukeka ko azakuryarya, ni wowe uhitamo gukorana nawe cyanga ukanga. Iyo uvuga ngo umuntu ni inyaryenge ngo akurusha ubwenge, n’ubundi biba bizakugora kumwigobotora. Kereka mutabanye cyangwa ngo mugire icyo muhuliraho ; Nyamara mwabishaka mutabishaka, abazaba bakiriho tuzasangira u Rwanda. Abumva ibyo bitabashishikaje ni bo bakwigira ba “Nyirantibindeba”. Ntabwo abantu bakwiye kwokamwa n’indwara yo kwisuzugura ngo barege abandi kwishyira hejuru.
Kwishyira hamwe kw’amashyaka bitekerezwaho bikigwa. Nta shyaka rikwiye guhatirwa kwishyira hamwe n’iryo badahuje imyumvire y’ibibazo n’inzira zo kunyuramo kugira ibyo bibazo bibonerwe umuti. Hari abazishyira hamwe kuko bari mu bwoko ubu n’ubu, hari abazishyira hamwe kuko baranzwe n’amateka aya n’aya, cyangwa ikindi cyose kibahuje. Niyo mpamvu abantu badakwiye kwivanga mu bibazo by’ishyaka runaka kuko abarwanashyaka baryo ari bo barebwa n’imikorere y’ishyaka ryabo, bakaba bashobora no kwemeza uwo bifatanya nawe.
Nibyo koko, abantu bashaka ko ingoma ya FPR na Kagame uyiri kw’isonga bivaho. Ariko byantangaza abantu bose babona kimwe uko iyo ntego yagerwaho. Yemwe n’abemera Imana byarabananiye kwishyira hamwe. Amadini yose ya gikiristu ashaka kugeza abantu ku Mana, ndetse no mw’idini rimwe bashobora kutumvikana ku buryo. Mw’idini Gatolika nkomokamo, hari Aba-Yozefiti, Abizera-Mariya, Aba-Karisimatiki, n’abandi. Intambara y’amadini iterwa n’uko hari abashaka guhatira abandi imisengere yabo y’Imana Imwe rukumbi.
Tureke intambara y’amashyaka mu mahanga no mu buhungiro, azahanganire mu bitekerezo imbere y’abanyarwanda. Tureke abantu bayoboke amashyaka bashaka:“Kami k’umuntu ni umutima we”.Turebe ahubwo uko abanyarwanda bazasubizwa uburenganzira bwabo bwo kwihitiramo ubayobora, bitoranirije mu bitekerezo binyuranye by’abanyapolitiki. Amajwi y’abanyarwanda niyo azameza ibitekerezo bibanyuze. Niyo mpamvu nshyigikiye Inama “Ngoboka-gihugu = DIRHI” abanyarwanda bagiramo impaka imbona nkubone. Abayobozi b’amashyaka ni bo bakwiye guhura, bakaganira, bitari uguterana amagambo ku mbuga, bakareba uko iyo ntego bayigeraho. Si ukugira ngo hagire uyoboka undi cyangwa amuhatire gukorana, ni ukugira ngo barebere hamwe uko babona urubuga rwo gukorera politiki mu Rwanda, hamwe n’abanyarwanda aribo twese twemeza ko duharanira.
Igihe rero icyo kitaragerwaho, mureke umuntu yishyire yizane, ajye mw’ishyaka ashaka, yizihize iminsi mikuru ashaka, apfukame imbere y’urwibutso igihe kimuguye ku mutima, cyanga agire mu cyunamo igihe ashakiye, ajye mu myigaragambyo ashaka. Ababishoboye kandi babishaka bafatanye, abo bitanyuze ntibabiryozwe. Abumvikanye ku mpamvu y’inama cyanga imyigaragambyo n’icyo ishaka kugeraho, bayitegulire hamwe kandi bayikorane ukwo babyumva. Uko biri kwose, nta lisiti yo guhamagariramo abaje mu myigaragambyo, kandi si ubwa mbere imyigaragambyo ibaho. Sinzi niba abahora mu myigaragambyo aribo barimo bateza ubwega cyanga niba hari uwakuruwe mu cyondo kubera ko atitabiriye imyigaragambyo yabaye, kandi ni myinshi mu gihe tumaze mu buhungiro.
Twe gupfa ubusa, turamutse twumvikanye uko tubikorera hamwe, umuntu akemera kugira icyo ahara ku mwihariko wa kamere ye ya “njye njenyine” n’ubwigenge bwe, yenda byagenda neza kurushaho. Ariko si kamara. Ababishoboye bazabikore, abatabishoboye nabo bahabwe ituze kandi bubahirwe ihitamo ryabo. Tworoherane, twe kuba nka Kagame ngo “emera ibyanjye”, “emera uko ngutegeka niwanga ngufunge cyanga nkwice”.
Tureke gutatira igihango cya Demokarasi twimirije imbere, tureke gusebanya, twubahane, twubahe uburenganzira bwa buri muntu bwo gutekereza no guhitamo ibimubereye. Apfa kutagira uwo abangamira.
Mugire amahoro.
Karoli Ndereyehe
Umujyanama Ushinjwe Ingamba muri FDU-Inkingi
Contact: Ndereyehe@yahoo.fr
__________________________________________
(*1)
http://www.fdu-rwanda.com/fr/principes-de-base/programme-politique
http://www.fdu-rwanda.com/en/principes-de-base/programme-politique
(*2)
http://www.musabyimana.net/lire/article/paysage-de-lopposition-politique-rwandaise/index.html
(*3)
http://mondesensibleetsciencessociales.e-monsite.com/pages/textes-pedagogiques/sciences-politiques/partis-politiques-francais-histoire-et-idees.html
(*4)
CDR; MFBP; MRND-(D); MDR; PADER; PARERWA; PDC; PDI; PECO; PL; PPJR; PSR; PSD; RTD; UDPR; FPR na UPR hanze y’igihugu.
(*5)
AMAHORO CONGRE’S PEOPLE ; CNR-INTWARI; FDLR ; FDU-Inkingi; GREEN PARTY; MDHR; MRP ; PDP-IMANZI; PDR-IHUMURE ; PS-IMBERAKURI ; RDI-UMUGAMBI ; RNC ; RPP-IMVURA; RPRK/MONARCHIE ; RUD-URUNANA; UDFR-IHAMYE


text:
Uwabaye muri Opération Turquoise ngo ntagoheka kubera ibyo yabonye muri jenoside yakorewe abatutsi muri 1994. Nubwo adashinja mu bujurire bwa Ngenzi Octavien na Tito Barahira, avuga ko afite ukuri kumurya ahantu agomba gudangaza.
Yitwa Guillaume Ancel, umugabo w’imyaka 52. Yatumiwe mu rubanza rwa Ngenzi na Barahira imbere y’urukiko rw’ubujurire rwa Paris, mu Bufaransa,
k’umutangabuhamya uzi u Rwanda. Mu 1994, yari afite ipeti rya Kapiteni mu ngabo zoherejwe muri Operation Turquoise. Na n’ubu inzitizi ziracyari nyinshi kugira ngo ngaragaze « uruhare rw’Ubufaransa » mu iyicwa ry’abatutsi, maze hafi imyaka 25, “nkurikiranwa n’abazimu babo”. Byatangiye mu ihaguruka ry’ingabo zahagurutse nta na gato bazi ku butumwa bari bagiyemo. Kugera ku wa 22 Kamena 1994, ubwo bageraga i Goma, muri Zayire. Agira ati “Ntibyari bisanzwe ko n’abasirikare bakuru batamenya ubutumwa boherejwemo”. Mu mataliki ya 30 Kamena, ni bwo umutwe w’ingabo zageraga ku basirikare 2500 byitwaga ko utabaye abari mu kaga, wahawe amabwiriza yo kurwana, kwirukana ingabo za FPR. “Aho gutabara abicwaga, twari tuje gukoma imbere FPR. Ni ukuvuga kuburizamo intsinzi abarwanyaga abicanyi”. Ni ikimenyimenyi, nk’uko bwana Ancel abyivugira, “ahubwo twafashije abajenosideri guhunga; ndetse tubaha n’intwaro mu buhungiro, hagamijwe kubasubiza ku butegetsi”.
Gukingira ikibaba abicanyi
Nyuma y’uko misiyo nyirizina yo “kugaba igitero no gufata Kigali mpiri ipfubye” kubera ibibazo bya tekiniki byabaye, habaye gahunda yo yiswe iyo gutabara abicwaga mu Bisesero. Nyuma habaho no kujya kurinda inkambi y’impunzi ya Nyarushishi. Mu buhamya bw’uyu musirikare, amabwiriza yatangwaga yabaga yuzuyemo amanyuranya no gutuma ingabo zijarajara. Uyu musirikare ngo abibajije Komanda wari uyoboye umutwe w’ingabo zirwanira mu mazi ngo yamusobanuriye ko we yaje « gufasha abicanyi ». Aha ni ho bwana Ancel asanga uruhare rwo kudatabara abatutsi biciwe mu Bisesero ubwabyo ari uruhare rutaziguye rw’ingabo zabo. Agira ati «maze hafi imyaka 25, nkurikiranwa n’abazimu babo». Ikindi yibuka ni uko hari bagenzi be bandikiye minisitiri w’ingabo banenga igikorwa cyo guha intwaro abicanyi bikateza ibibazo.
Ijaketi y’abasirikare b’Ababiligi bishwe
Mu minsi 50 uyu musirikare yamaze muri ubu butumwa bwiswe « Turquoise » yabonye byinshi. Byaba mbere cyangwa nyuma y’uko ava mu gisirikare mu 2005, yashatse gushyira hanze ibyo yabonye inzitizi zikaba nyinshi. Urugero rumwe ni uko nyuma y’ubutumwa na bwo yoherejwe i Sarajevo yashatse gutanga ubuhamya imbere ya komisiyo ya Sena y’abafaransa bakamwangira. Kimwe no kuba ku mbuga nkoranyambaga byarabaye intandaro y’ibitutsi no kumutera ubwoba harimo no kumwirukana ku kazi. Agira ati « kuba hari nka bagenzi banjye bari bamaze kurwara indwara yo kwibagirwa, biri mu byatumye mfata icyemezo cyo kwandika ubuhamya bwanjye ». Ni uko habayeho igitabo « Rwanda, la fin du silence » ari byo byakwitwa « Rwanda, iherezo ryo guceceka ». Ahubwo arateganya gusohora ikindi kitwa « Vent glacial sur le lac Kivu » cyangwa se « Inkubi y’ubutita ku kiyaga cya Kivu ». Nk’uko abivuga, uretse n’Abanyarwanda, Abafaransa ubwabo bafite uburenganzira bwo kumenya ukuri. Agira ati «ubutumwa nka Turquoise bukorwa mu izina ry’abaturage b’Abafaransa. Ni uburenganzira rero bwabo bwo kumenya ukuri . Ibyo nkora, ndabikora mbikuye ku mutima na nyuma yo kubaza umutimanama ».
Mu bindi bwana Guillaume Ancel atazibagirwa ni interahamwe yahuye na zo ubwo bari mu kazi muri Cyangugu. Mu gatsiko k’interahamwe 12 zari zihagaze ku muhanda, umwe muri yari yambaye ijaketi idatoborwa n’amasasu (gilet pare-balles). Mu kwitegereza abona ni imwe mu z’abasirikare b’ababiligi 10 barindaga minisitiri w’intebe Agata Uwiringiyimana, biciwe mu kigo cya gisirikare cya Kigali. « Narayimusabye arayinyima, ndinginga arayinyima…natekereje uburyo bagenzi bacu bishwe…turarasana, turayibacuza turayitwara ! »
Mu bwatsi bwe, Burugumesitiri ni « kamara » !
Gutumirwa kw’umusirikare wari Turquoise mu rubanza rwa ba burugumesitiri baregwa ibyaha bya jenoside, we yumva bihurira he ? Ese ubundi yigeze agera i Kibungo ? Ese arabazi ? Akibazwa iki kibazo, abantu benshi bararebanye nk’abemeranywa n’abunganira abaregwa.
« Ubwo twari mu gikorwa cyo kugenzura ibibera hirya no hino muri zone Turquoise… ». Mu cyumba , buri wese yikurugutura amatwi. Inkuru yari atangiye kubara ituma n’umuntu wari ugiye kwitaba telefoni agaruka aricara. Hari agasozi yagezeho, ahasanga Burugumesitiri ari hamwe na Padiri mukuru, aho bari hasa n’ahantu intambara itigeze. Aramubaza ati « Abatutsi se ? » Burugumesitiri aransubiza ati « ntabahari. Nta n’umwe waducitse ! ». Amubajije haramutse hagize abagaruka, amufata akaboko, amwereka imbunda nyinshi nini z’intambara agira ati « nta kindi nkora hano ! ». Imbunda zose arazimutwara. Yongeye kubazwa niba yarageze i Kibungo, bwana Ancel amuhakanira agira ati « Oya ! Ariko uru rugero n’urw’abandi benshi nabonye aho twakoreraga rwanyeretse byinshi ku bubasha bwa burugumesitiri. Mu bwatsi bwe, burugumesitiri nta kimukoma imbere mu bikorwa bye. Ni kamara ! »
Irindi somo yakuye mu byo yabonye, ni irya padiri mukuru iruhande rwa burugumesitiri, cyangwa se ni iry’uruhare ruteye amakenga rwa Kiliziya mu byabaye. Ati ni « umuryango w’abantu watakaje ba bandebereho !»
Sehene Ruvugiro


text:
Mu gihe cy’iminsi itanu aya mahugurwa yatewe inkunga na East African Development Bank(EADB) hamwe na British Council aho iyi gahunda izamara imyaka ine hanyuma bakazanatekereza n’ibijyanye no kubaha ubushobozi bwo kwiga hanze.
Divid W. Odongo umuyobozi wa EADB yavuze ko ari bo bateye inkunga amahugurwa, babahaye ibikoresho n’ibindi byari kubafasha mu mahugurwa harimo no gufasha izo nzobere kuva mu bihugu byabo bakaza kubigisha.
David Odongo ati “Intego yacu ni ukuzamura ubushobozi bw’ibihugu harimo n’u Rwanda mu gukiza ubuzima bw’abarwayi indwara zo mu mutwe.”
Odongo yakomeje avuga ko iki gikorwa cy'amahugurwa kirimo abaganga bizeye ko bagiye gukora byinshi bizatuma abanyarwanda bagira ubuzima bwiza kuko n'ubwo EADB ari banki ibikorwa byayo byibanda ku kuzamura imibereho myiza y'abaturage, aho ngo bazakomeza guhugura abaganga bo mu karere ka Afrika y’iburasirazuba, ndetse n’abahuguwe bakazakorera ingendo mu bihugu bikagize basangiza ubumenyi bahawe bagenzi babo, ibikorwa byose bizaterwa inkunga na EADB.
Dr. Sendegeya Augustin umuyobozi mukuru w’ibitaro bya Butare (CHUB), ari nabyo byateguye aya mahugurwa yavuze ko bahuguye abaganga kugira ngo na bo bazajye guhugura abandi mu bitaro baturutsemo kandi bikazabafasha mu kuvura kwabo.
Dr. Sendegeya ati:“Indwara zifata ubwonko hari ubumenyi rusange, iyo abantu biga ubuganga, ibyo wize mu ishuri iyo ugeze mu kazi ugomba kubyihuguramo kugira ngo wiyibutse kuko abarwayi ntabwo bagera ku nzobere ako kanya ahubwo babanza kwakirwa n’abaganga basanzwe hanyuma bakabona kujya ku nzobere, niyo mpamvu ari ngombwa ko babimenya.”
Ni mu gihe ku ruhande rw’abahuguwe nabo babona hari byinshi aya mahugurwa azabafasha mu kazi kabo ka buri munsi, aho Habimana Gaspard umuganga wimenyereza kuvura abana mu bitaro bya CHUK yavuze ko abaganga mu Rwanda bahuguriwe kuvura indwara zo mu mutwe ari bake, dore ko n’ubwo basanzwe bazivura nta bumenyi buhagije babifitiye.
Habimana ati:“Ntabwo bivuze ngo aya mahugurwa azahita aduhindura abaganga bashinzwe kuvura indwara zo mu mutwe, gusa byibuze ibi byongera ubumenyi ku bwo twari basanganwe mu kuvura indwara zo mu mutwe, amahugurwa agiye gutuma natwe twumva ko twavura abantu indwara zo mu mutwe.”
Uwamariya Esperance, umukozi wa British Council yavuze ko bakorana na East African Development Bank (EADB) nk’abatera inkunga gahunda yo guhugura abaganga mu birebana no kuvura indwara zo mu mutwe, ubwonko n’imitsi, anaboneraho gushimira iyi banki yabateye inkunga aya mahugurwa akabasha kubaho.
Uwamariya ati:“Twahuguye abaganga bagera kuri 20 cyane cyane ni ndwara zikomeye zigoye kuvura ziboneka mu gihugu, rero ni muri urwo rwego twabahuguye mu gihe cy’iminsi itanu, turi kumwe n’inzobere eshanu, bamwe bavuye mu Bwongereza, abandi baturuka muri Uganda.”


text:
Mushubati i Muhanga, Amajyepfo
– Nari ngiye kubabaza uko mumeze ino ariko ndabona bikomeye. Sinari nzi ko abantu baba mu kiraro nk’inka… Turahera he se? Witwa nde, wavutse ryari?
– Nitwa Mukabuzizi Marie-José. Nkubwire ko navutse ryari se? Ntabyo nzi.
– Wenda wagerageza kumbwira hari ku ngoma ya nde? Hari amapfa akomeye waciyemo?
– Ndibuka ko hari ku ngoma ya Rudahigwa. Inzara yo ndayibuka ariko nari nkiri muto.
– Ubwo ushobora kuba waravutse mu mpera ya za mirongo itatu cyangwa mu ntangiriro ya za mirongo ine.
– Ndabona abandi bari kubumba. Abatwa baje kuba ababumbyi bate?
– Reka nkubwire uko nabibwiwe na data. Ngo kera habayeho umutwa abona inka zikama amata aboga nuko aheraho abumba atereka munsi ya ya nka. Nuko nabamukomotseho twabaye ababumbyi. Tukabumba inkono tukajyana kw’isoko bakatuguranira n’imyaka.
– Ubwo nyuma mutangira gucuruza.
– Yego.
– Inkono muyigurisha angahe?
– Ni nkaho ntayo. Iyo ugize amahirwe bayigura 250Frw uretse ko nta ukigura. Keretse amavaze iyo hari abantu babisabye.
– Kandi ubwo muba mwavunitse…
– Gusa se? Hari izipfuba, izimeneka… kuzotsa bisaba umwanya n’ubushishozi. Iyo ubumbye ukibagirirwamo akatsi inkono irameneka ugahomba.
– Kariya keru musiga inyuma ni irangi?
– Ni ingwa. Ni igitaka cy’igitare tuvana hepfo iyo mu gishanga.
– Nuko muba abasigajwinyumanamateka. Uretse ko bigaragara, ubundi iyo nyito uyumva ute?
– Byaranshobeye! Nibaza nti ese ni uko turi bake? Nuko nta bwenge se? Uretse ko atari iby’ubu. Kuva na kera iyo habaga ibirori abatwa twaheraga hanze kure y’amarembo iyo tukinjira ari uko baduhamagaye ngo tuze kubyina no kuririmba.
– Urabizi byombi?
– Ubu narashaje ariko kera nari mbizi.
– Imbyino z’ubu uzibona ute?
– Barabivangavanze. Hari igihe numva uko baririmba n’uko babyina nkisekera. Ni imbyino n’indirimbo tuba twarahimbye kera bakaziyitirira bakanabikora nabi.
– Muracyatarama se?
– Yego rwose iyo twaguwe neza ducinya akadiho.
– Kuba babitaga abasangwabutaka byo byaje bite?
– Mbese ngo kera umutwa yatemaga ishyamba cyangwa igihuru agatura bwacya akimukira ahandi bityo bityo. Hari n’imvugo ya kera bavugaga ngo “Gatwa atema ishyamba, gahutu akahahinga, Gatutsi akonesha.”
– Warabyiyumviye?
– Yego
– Ko numva se ngo ahabaga abatutsi bakomeye ntihaburaga abatwa.
– Nibyo. Abatwa bari bazi gutarama no gukina igisoro. Nuko bakicara bakabuguza n’abatutsi bagaterana ubuse ntihagire urakara.
– Hari urwenya rwinshi ku batwa. Ibyo urabizi? Ubona ari ku yihe mpamvu?
– Ni ukutubonerana. Ubona tutari abantu nk’abandi se?
– Cyangwa nuko muri bagufi?
– Ni ibyo.
– Hari ukuntu iyo abantu bigana abatwa basa nkabagoreka ikinyarwanda. Ni byo se mugira uburyo muvuga?
– None se hari aho wumvise nica ururimi? Ibyo ni nka kwa kundi mushobora kuba muri benshi hakavamo umwe urandaga wenda bagahita babitirira bose. Ni nkuko twaseka uko abahutu bamwe bavuga.
– Hari n’ibindi numva ngo muvura umugongo…
– Ibyo ni iby’abatwononera abana baba bashaka kudutesha isaro. Umugongo se abagabo bacu ntibawurwara? Hari umuti aguha se? Ni mubiri-na-mubiri nta kindi baba bavuga.
– Iyo umuntu bamwise umutwa usanga ari nk’igisebo. Iyo muri hanze abantu ntibbaavuga ?
– Ubu urasokoza, ukisiga, ukambara agakweto, haba ikirori nawe ugaseruka usa neza nta guhezwa. Abavuga ntibabura ariko babikora bongorerana.
– Ese usanga ari iyihe mpamvu umuryango w’avarwa utari mugari?
– Bakomeje kutwicisha uburozi. Bagaha umwana akajumba bugacya byarangiye. Umugabo yasogongera ku kayoga ahantu nawe agapfa bityo bityo.
– Impamvu ni iyihe?
– Simbizi.
– Ufite abana?
– Yego ndetse n’avuzukuruza.
– Abana bariga?
– Yego rwose. Dufite mitweli, Kagame yaduhaye inka ubu natwe turi abatunzi.
– Ubona umuryango wanyu nk’abatwa uzaba ukiriho mu myaka nka 50 cyangwa 100?
– Sinamenya iby’ejo mwana wa.
– Nta kuntu mwanshyiriraho se nk’akaririmbo nkereba uko mucinya akadiho? Ndagura!


text:
Cyrwa 2013: Chance Tubane
Nyuma yo kubona uko u Rwanda ruha urubyiruko uburyo bwo kwiteza imbere yahisemo kuva mu mahanga ataha mu rwamubyaye. Yashyizeho ishakiro ryo kuri murandasi, tohoza.com, ubu ikaba isurwa n’abantu bari hagati ya 5000 na 6000 buri munsi bashakisha akazi, amazu cyangwa kwamamaza.
Akunda guhugura no kongerera ubumenyi abana b’abakobwa n’abategarugori. Afatanyije n’abandi yateguye icyumweru cyo guhugura no kongerera ubushobozi abari n’abategarugori aho hagiye hakorwa ibikorwa bitandukanye.
Kuba yarashyizeho ahantu kuri murandasi hashobora gushakishirizwa akazi ndetse hakanafasha abari n’abategarugori niyo mpamvu Imbuto Foundation yahaye Chance Tubane igihembo cya CYRWA 2013.


text:
Umugore witwa Jolandi le Roux w’imyaka 31 wari umaze iminsi mike arushinze,yahuye n’uruva gusenya ubwo yarimo yifotozanya n’umugabo we basohokeye ku manga ndende ya metero 60 yo mu mujyi wa Cape Town, arasimbuka arahanuka bimuviramo urupfu.
Ubwo uyu mugore yarimo afotorwa n’umugabo we,ibinezaneza byamutashye yibagirwa ko ahagaze ku manga atangira kwifotoza ari gusimbuka niko guhanuka ku manga yikubita hasi bimuviramo urupfu.
Jolandi le Roux yari yasohokanye n’umugabo we ku munsi w’isabukuru ye y’imyaka 31,ntiyayirenga birangira apfuye ku cyumweru cyashize.
Umugabo wa Jolandi witwa Andrew w’imyaka 33 yagize agahinda kenshi agerageza kumanuka iyi manga ashaka kugera ku giti cyari cyaguyeho uyu mugore,atabarwa n’abantu bari hafi aho kuko yashoboraga guhanuka agapfa.
Abatabazi bamaze amasaha 3 bagerageza gutabara uyu mugore wari wahagamye mu giti,bamugezeho basanga yapfuye kare.
Jolandi na Andrew bari bamaze umwaka umwe bashyingiranywe ndetse biravugwa ko bakundaga gutemberera kuri iyi manga bakarenga imipaka abarinzi bari barashyizeho.


text:
Uburyo bwo gusabana n’Imana (Igice 3) / Pastor Desire HABYARIMANA
Aramusubiza ati “Ukundishe Uwiteka Imana yawe umutima wawe wose, n’ubugingo bwawe bwose, n’imbaraga zawe zose, n’ubwenge bwawe bwose, kandi ukunde na mugenzi wawe nk’uko wikunda.” (Luka 10:27)
Ni twubaha Imana izakora ibirenze ibyo tubasha gusaba n’ibyo dushobora gutekereza. Imana ntizazamura igihugu musigare, igihugu kizatera imbere namwe mutere imbere. Inyota Imana ifite ni iy’abantu bashobora guhagararira ubwami bwayo. Ndagirango nkubaze aka kabazo koroheje, mu mwaka uzana abantu bangahe kuri Yesu ? njye nahisemo gukora ivugabutumwa nkorersheje ikoranabuhanga kandi ndabishimira Imana kuko nasobanukiweko nyuma y’inkuta z’urusengero hariyo abandi bantu bakeneye Yesu kandi rimwe na rimwe bataza murusengero. Hari umwana w’umusore tubana mu itangazamakuru, yigeze kumbwira akantu niko kankanguye, yarambwiyengo nanga urusengero, uwantera ikinya gisinziriza akanjyana mu rusengero , ndamutse nkangutse ngasanga ariho ndi nahita nsohoka nkiruka, ndibaza ngo uyu mwana ungana utya ni iki cyatumye yanga Imana akanga n’urusengero, uko twakomeje kuba inshuti naje gusanga umuryango we wose, warahungiye muri Kiliziya aba ariho upfira kuva uwo munsi ahita yanga urusengero.
Hari abantu badashobora no kujya mu rusengero, bara inshuti n’amagurupe ufite kuri whatsap ugiye ushyiraho ijambo ry’Imana buri munsi ubwo twabwiriza bantu bangahe? Kuki tutabikora ? kuba Imana yaraguhaye umugisha ukwiye kumenyako uhagarariye ubwami bw’Imana. Ntabwo abantu bose bakijijwe, hari abantu bategerejeko ubazana kuri Yesu. Hari inkuru imwe nasomye ubushije, ivugako mu Rwanda abantu bakoresha telephone zigendanwa ni miliyoni zirindwi, abantu bagerwaho na internet ni 35%, ikintu kibabaje u Rwanda ruri ku mwanya wa makumyabiri na kane mu bihugu bireba poronogarafi cyane , niba abantu barimbuka buri munsi bishwe n’ibyaha, twe tukaba duhari duhagarariye ubwami bw’Imana , tugomba gutera isi y’umwijima hanyuma tukazana abantu kuri krisito niyo nshingano Yesu yaduhaye.
Dukwiye kubaho ubuzima burimo gusabana n’Imana, hanyuma icyubahiro cy’Imana ni uguhisha ibintu ariko abantu baba mu busabane nayo, izajya ibahishurira ni ibyenda kubaho, Kera umuntu yaratwitaga agahita ajya mu masengesho akavuga ngo Mana uzampe kubyara neza , agasenga Imana ikamukurira ho imitego ya satani yose iri kunda ye n’ibindi byose ariko ubu nta mwanya dufite wo gusabana n’Imana kuko ubu Ecography irahari, irakubwirango azavuka iyi tariki hanyuma position y’umwana imeze neza wajya kubyara bakubwirango byahindutse ni sezariyene, nyamara iyo usenga warigukuzaho imitego ya satani. Uko ikoranabuhanga rikomeza gutera imbere bizageza igihe Imana yimuke mu buzima bwacu twimike ibindi bintu mu buzima bwacu bitari Imana ariko ikoranabuhanga n’ibindi bintu bindi bizaza ntabwo aribyo bikwiye kuba aribyo bifata umwanya wa mbere mu buzima bwacu, Imana ikwiye gufata umwanya wa mbere mu buzima bwacu.
Icya gatanu nshaka gusorezaho ni ukubaho ubuzima bushima Imana: kubaho ubuzima bushima Imana byirukana umwuka wo kuganya, reka mbabwize ukuri abantu besnhi batewe ubwoba n’ejo hazaza. Mperuka guhura n’umukobwa arambwirango rero pastieri mperuka kuvumbura, ndamubaza ati, wavumbuye iki? Arambwira ngo ubu nzabyara umwana umwe, ati yee nturashaka ? ntuziko uzanabyara, utangiye gukora plan ya famille utarashaka ? arambwira ati , oya ubuzima bwarakomeye ubuse mbabyaye ari benshi nabagaburira iki ? Muri iki gihe umuntu yiga afite ubwoba bw’aho azavana akazi, umuntu abaho afite impungenge z’ejo hazaza ariko nagirango mbibutseko ejo hazaza hacu hafitwe mu maboko n’Imana, nta kintu cyatubuza gushima Imana no mu gihe bitagenda tuzakomeza tuyishime. Urukundo no gushima Imana ni ibintu biva mu ijuru, nubona umuntu ubifite adahangayikishijwe n’ejo hazaza, adafite ubwoba bw’ubuzima uzamenyeko abaho ubuzima bwo guhimbaza Imana hanyuma ikamuha kubiva mu ijuru.
Birababaje ko abarokore bavuga ngo habaye crise economic ubuzima bwakomeye, isi ikaganya nawe ukaganya, ibidutunga ntibiva ino aha, biva mu ijuru, kuko mu ijuru nta crise economic yabayeyo tuzakomeza tubeho. Igaburira inyoni, iyambika uburabyo, iyo ipfundatuye igipfunsi ihaza ibiriho byose, ntidufite impungenge z’ejo hazaza, tuzakomeza kwiringira Imana. Ntabwo dufite ubwoba bw’iminsi izaza ahubwo tuziranye n’utugeka iminsi, nta mpamvu yo guhangayika nk’abandi bose.
Dukwiye kubaho ubuzima bushima Imana, hari indirimbo nkunda mu gitabo mu ndirimbo zo gushimisha Imana, ivugango umpe kumenya amahoro nkiri mu makuba. Iyo ubana n’Imana mu busabane ntugira ubwoba bw’ibizaza. Umugabo umwe yagiye kwiga Theology ariko agira ibyago yiga theology yabayobe agarutse agarukana ikidipolome kiremereye ariko yize ubuyobe, iryo joro Imana ibwira umukecuru wasabanaga nayo, iramubwirango ejo umushumba wanyu yaraye aje ariko yazanye ikintu kibi, ejo azabigisha ikintu kibi nifuzako uzahagarara ukakivuguruza, umukecuru atekereza ahantu azahera biramucanga ariko Imana iramubwirango azatware ikinyomoro mu rusengero, aragenda atwaye n’ikinyomoro, pasitieri aravugango mvuye kwiga nagize umugisha naravumbuye, abantu bagira amatsiko y’icyo yavumbuye, arababwirango twarababeshye, twamenyeko Imana itabaho iteraniro ryose ririkanga. Ako kanya Imana ibwira wa mukecuru ngo cya gihe cy’ikinyomoro kirageze, umukecuru afungura ikinyomoro atangira kukirya, atera urutoki hejuru , abaza pastieri ngo, pasite iki kinyomoro ndimo kurya kiraryoshye cyangwa kirabishye ? Pasiteri aravugango ariko mukecu uteye urutoki ari icyo ushaka kumbaza? Pasiteri aramubwirango urikurya ikinyomoro niwe umenya ko kiryoshye cyangwa kitaryoshye, umukecuru aramubwirango nawe watwigishije ibyo utazi, abamuriye Yesu nibo baziko aryoshye.
Gusabana n’Imana ni ibintu bya ngombwa. Muri 1997 nabaga ku Muhima munsi ya gereza, nari ntashye sa tatu z’ijoro, inzira naringiye kuzamukiramo ijwi rirambwirango kata usubireyo, ndavugango oya mu rugo ni hariya nta mpamvu yo gusubira inyuma nkanyura kure,ijwi rirambwirango kata usubireyo ndanga, nteye indi ntambwe numva haje urusenda mu maso, nta muntu warimo urucuruza ndavugango birashobokako ari Imana intangiriye, ndakata nsubirayo, ngikata nahuye n’umusaza uri kunywa itabi, muri metero icumi uvuye aho narindi bahise bamutera icyuma arapfa, ubwo ninde warugiye gupfa? ujye utega amatwi umwuka wera, wige gusabana nawe.
Kumvira Imana no gusabana n’Imana ni ibintu bya ngombwa, ni twiga kubana n’Imana imigisha yacu izatuzaho. Tuzagira umugisha utangaje. Imana yabwiye Aburahamu kujya gutamba Isaka ku birometero 60 uvuye aho yaratuye, yari umusaza w’imyaka myinshhi irenze ijana, agenda bimugoye ariko agera aho Imana yamubwiye, mu by’ukuri yakundanaga n’Imana kuva muri Uri y’Abakarudaya ariko umunsi yatambaga isaka Imana yaramubwiyengo nibwo nkimenyako unkunda. Hari icyo Imana izagusaba gukora hanyuma imenyeko uyikunda. Abanyabwenge bagiye kuramya Yesu bageze hafi y’aho Yesu yavukiye , bahita bakwepera kwa Herode,Kubaza ko umwami yaba azi iby’undi mwami wavutse , inyenyeri ntibongera kuyibona kuko itari bubayobore kwa Herode, isigara ibategereje, barayoba basanga ntabizi baragaruka basanga ibategereje. Hari ubwo Imana iduhamagara ngo tube mu buzima bwo gusabana tugakatira muri Logic, kandi logike ni inkoni ikubita kwizera. Siyanse ntiyemerako umuntu akira SIDA ariko mu mbaraga z’umwuka wera SIDA irakira. Siyanse ivugako Hepatite na kanseri bidakira ariko mu biganza by’abakozi b’Imana harimo imbaraga zikiza, harimo Farumasi y’imiti ibasha gukiza indwara zose.
Nigeze kureba kuri TBN filime documentaire (filime mbarankuru) yakozwe n’Abayahudi n’Abanyamerika babahanga bavuga ku rupfu rwa Yesu, bapima umusaraba Yesu yaryamyeho mu nzu ndangamurage mu butariyani barawufite, bapima n’agatambaro Mariya yamuhanaguje, bapima no mu mva ya Yesu basanga nibyo, ariko bibaza ukuntu yasohotse mu mva kuko ibuye ryari rifunze imva ya Yesu ryapimaga Toni 2 na Magana tandatu, baravugango ni gute umuntu umwe , wakubiswe nkuko yari yabaye ashobora gusunika toni zirenga ebyiri, bahita bafata umwanzuro, baravugango imbaraga zasohoye Yesu mu mva ni force Majike, ariko Bibilya itanga igisubizo ngo kare mu gitondo Marayika yaramanutse atembagaza igitare acyicaraho Yesu arazuka, ndagirango mbabwire nubwo siyanse itabyemera ariko imbarga zazuye Yesu ziracyakorera mu itorero, abantu baracyabaho mu busabane n’Imana, Imana iracyahindura amateka, Imana iracyakora ibyo umuntu atabasha kwibwira, abatabyara barabyara, Imana iracyakorera mu bantu bayo.
Reka dutere intambwe zose za ngombwa, ube waravutse uri umwana w’Imana, ukundishe Imana umutima wose n’ubwenge bwose,n’imbarga zose, ikindi ugire itegeko ry’umwuka ritsinda kamere yawe. Wige kubaho mu busabane n’Imana. Ugire umuntima ushima Imana nta kiza na kimwe Imana izakwima.


text:
Asaga miliyoni 360Frw yashowe mu gushyira amazi meza ku nsengero
Umushinga Peace Plan wateye inkunga insengero uzishyiraho ibigega binini bifata amazi akanayungururwa hagamijwe gufasha abahagenda n’abahaturiye kubona ayo kunywa no kugira isuku.
Uwo mushinga watwaye asaga miliyoni 360Frw, ukaba waragejejwe ku nsengero 360 zo hirya no hino mu gihugu, aho buri rusengero rwashyizweho ikigega cya litiro 5000, bizafasha n’abazituriye kuvoma hafi kandi amazi meza kuko ayunguruye bya gihanga.
Pasiteri Naomi Mukambabazi uyobora EPR Ruhango avuga ko agace baherereyemo gakunze kugira ikibazo cy’amazi bityo ko icyo kigega cyaje ari igisubizo.
Ati “Iwacu haba ikibazo cy’amazi ku buryo gukora isuku byatugoraga kuko byasabaga kuvoma mu kabande, ugahurirayo n’abantu benshi hakaba n’ubwo bamwe bazamukaga batavomye. Ubu ikigega twahawe cyarabikemuye, ushatse amazi arayabona ndetse n’abaturage baraza bakavoma”.
“Ubu abantu banywa amazi meza, bikazagabanya indwara zituruka ku mwanda no kunywa amazi adasukuye. Turashima cyane abatugejejeho uyu mushinga kuko wari ukenewe”.
Sebutimbiri Théogène, umuturage wo mu Karere ka Nyaruguru na we avuga ko kubona ayo mazi ari umugisha bagize cyane ko ntayo bagiraga atunganye.
Ati “Ni umugisha twagize nk’abantu begereye urusengero, ubu ntabwo tukijya kuvoma mu bishanga kure bigatuma umuntu adatakaza mwanya wo gukora indi mirimo. Ni igikorwa cyiza badukoreye, ubu no guteka amazi ntitukibikora kuko ayo baduhaye aba asukuye bityo ntidutakaze inkwi”.
Umunyamabanga Nshingwabikorwa wa Peace Plan, Mary Kamanzi, avuga ko icyifuzo ari uko buri Munyarwanda yagerwaho n’amazi meza.
Ati “Aya mazi ni ay’abaturage bose babashije kuyageraho, ntabwo ari ay’abakristu gusa afasha bose. Turakangurira n’abandi Banyarwanda gufatanya tugamije kugeza amazi meza ku baturage tudategereje abaterankunga kuko natwe dushoboye”.
Avuga kandi ko bafite gahunda yo gukomeza kwagura icyo gikorwa ku buryo bazageza amazi meza ku baturage benshi hagamijwe ko bagira ubuzima bwiza.
Uhagarariye umuryango wateye inkunga icyo gikorwa, Lorry McBride ukomoka muri Amerika, avuga ko yageze mu Rwanda muri 2007 akabona ikibazo cy’amazi gihangayikishije ahitamo kugira icyo agikoraho.
Ati “Icyo gihe wabonaga abana benshi n’abagore bajya kuvoma kure bikabavuna bigatuma batabasha kugira ibindi bakora ndetse no kwiga bikagorana. Ni yo mpamvu twahisemo gushaka uburyo twafatanya n’Abanyarwanda mu kongera amazi meza”.
Imibare iheruka gutangazwa na Minisiteri y’Ibikorwa Remezo yerekanye ko Abanyarwanda 84.8% ari bo bagerwaho n’amazi meza.


text:
Huye – Inyigisho ku gucunga neza umutungo w’umuryango hagati y’abashakanye ziri kugenda zikemura ibibazo by’amakimbirane mu miryango yari iyafite yo mu karere ka Huye, umurenge wa Kinazi, akagari ka Byinza.
Aha, Byinza hari abaturage batanga ubuhamya ko amakimbirane bagiraga mu ngo yagiye agabanuka kubera ko noneho abashakanye bumvikana ku gucunga umutungo.
Nkinahe pascal n’umugore we Mukandekezi Viviane ni umuryango ngo mu myaka yashize wahoze ubanye nabi, byanabatezaga ubukene.
Nkinahe Pascal avuga ko kera yari ameze nk’inyamaswa nta bitekerezo bizima yagiraga dore ko anemera ko yahohoteraga umugore we.
Ati “Namukoresha imibonano mpuzabitsina ku ngufu igihe nabaga ntashye nasinze yabyanga nkamuhondagura. Mu rugo nabicishaga inzara kuko amafaranga nabaga nakoreye yose narayanyweraga singire na kimwe ntahana,…iwacu bwaki yavuzaga ubuhuha.”
Umugore we Mukandekezi we asanga ngo haranabaye ah’Imana kuko ngo Nkinahe yamuhozaga ku nkeke ntatore agatotsi.
Ati “Hari ubwo n’umvaga nanze ubuzima pe! Muri ayo makimbirane twarwaje bwaki ndeste abana bacu babura kirera biza no gutuma abana banjye babiri bapfa, umwe yari afite umwaka undi apfa afite umwaka n’amezi abiri.”
Kubera aya makimbirane umwana wabo w’imfura witwa Uwamariya Pascasie yaje guhunga iwabo arangije amashuri abanza, nyamara yari yabonye amanota meza yo kwinjira mu mashuri yisumbuye.
N’ubwo yari akiri muto, Uwamariya yahisemo guhunga ababyeyi be bahoraga mu ntonganya yerekeza i Kigali gushaka akazi ko mu rugo.
Nyuma yo gupfusha abana, imfura ikabahunga ndetse ibibazo byabo bikaza no kurenga urugo bigatangira no kubangamira abaturanyi Umuryango witwa RWAMREC wigisha ibijyanye no kwirinda ihohoterwa waje kubegera.
RWAMREC yaberetse ko amakimbirane bagiranaga yakomokaga ku kutamenya gucunga neza umutungo utari mwinshi bari bafite, nyuma y’ibyumweru 17 bigishwa bafata ingamba zo gukorera hamwe kandi ku ntego.
Ubu ubu ubukene iwabo buragenda buba amateka, boroye amatungo atandukanye arimo inka, ihene ndeste n’inkwavu byose bibafasha gukora ubuhinzi butanga umusaruro ndetse nyuma y’uko umubano wabo wongeye ukaba mwiza umwana wabo yagarutse mu rugo, ndetse ubu akaba yiteguye gusubira kw’ishuri akiga imyuga.
Umuturanyi w’uyu muryango witwa Mutishama Jean Chrysostome avuga ko umuryango wa Nkinahe n’umugore we Mukandekezi “wari warabaye ruvumwa ku buryo iyo wajyaga gutanga urugero rw’abantu bananiranwe aribo barutangwagaho, gusa ubu nanone ngo iyo hagize ujya kuvuga umuryango uri kwihuta mu iterambere nibo urutungaho”.
Mu guhindura imyumvire y’imiryango iba igaragaramo ihohoterwa bakoresha amasomo atandukanye, arimo gukorera ku ntego mu kurwanya ubukene kuko ari imwe mu mpamvu nyamukuru zitera ihohotera mu ngo nyinshi zo mu cyaro nk’uko Rudasingwa Jean bosco umuyobozi ushinze ishami ryo kurwanya no gukumira ihohoterwa muri RWAMREC abivuga.
Rudasingwa avuga ko babashishikariza gukora cyane ndeste no kwibumbira mu matsinda, bakabigisha mu gihe kingana n’ibyumweru 17.
Christine NDACYAYISENGA
UMUSEKE.RW/Huye


text:
Mba mubajije niba hotel ari iyo yaguze maze arambwira ati:
“Oyaa, ahubwo ngize amahirwe mbonye uwo dufatanya, iyi hotel ntabwo nari kuzayishoboza, ubundi aya mazu ureba yose naya murumuna wanjye wavuye iwacu ananiranye, ntabwo yari ashobotse, yatahaga amajoro mbega mu magambo macye yari ikirara, ejo bundi rero twatunguwe no kubona aje iwanjye, ambwira ko umugabo yari yarashatse yapfuye kandi yamusigiye imitingu harimo na hotel, aba ayintije atyo”
Njyewe-“Wivunika kandi wihangayika, uwo si indaya Papa yahaye inzu ahubwo ni Mugeni”
Mama-“Ngo? Mugeni? Oya Bruno, oya rwose wivuga ibyo utazi, niba ari no kundyoshyaryoshya ngo ntuze….”
Njyewe-“Mama! Namenye Mugeni wa cyera, namenye uko yamenyanye na Papa, nta kabuza niwe cyera wari ikirara, wiyambitse uruhu rw’ intama ubwo yahuraga na Papa”
Mama-“Uuuh? Ibyo uvuga ubifitiye guhamya?”
Njyewe-“Cyane rwose, nahoze nganira na Papa, niwe wambwiye Mugeni ntari nzi, nkurijije uwo yari we, ahubwo yamfashe neza igihe nabaga iwe”
Mama-“Mana yanjye weee! Ahubwo se niba iriya htel koko yarafashwe na Mugeni nzayikoreramo gute mwo kabyara mwe? Aho namenya ko nkorana na mukuru we hazaca iki?”
Njyewe-“Mama! Humura, wowe icyo uzashyira imbere n’ inyungu iriya hotel yahoze ari ya data uyubyaze umusaruro, njyewe ndumva niyo yamenya ko ufatanya na mukuru we ntabikunde mwese yabakuramo”
Mama-“Ahaaa! Nzaba ndeba aka hotel…”
Njyewe-“Humura, ubonye umwanya mwiza wo kubaka amateka, ibuka ko hariya ariho ubuzima bwongeye kugaruka, iriya hotel ifite amateka tugomba gusigasira…
Tukiri aho Papa nawe yahise yinjira mu cyumba cyanjye,
Papa-“Ibya hotel numvise muvuga se ni ibiki? Eeeh! Umbabarire Mama Bruno! Nari nibagiwe kugusuhuza kandi tutirirwanye”
Amaze gusuhuza Mama nawe yicaye ku buriri,
Papa-“Nari nyuze aha numva muvuga hotel, ntabwo nari kugenda mutambwiye icyo mwayivugagaho”
Njyewe-“Papa! Mama yabonye umuntu bagiye gufatanya bagakorera muri iriya hotel yahoze ari iyacu”
Papa-“Ntibishoboka? Ubwo se…”
Njyewe-“Agiye gukorana na mukuru wa Mugeni, Mugeni yabaye amuhaye iriya hotel kuko wayimweguriye”
Papa yacecetse gato hashize akanya yitsa umutima,
Papa-“Byose ni njyewe wemeye gushukwa nawe nkayimwandikaho, none se hari amakuru yuwo mugore muzi?”
Mama-“Arahari ariko ntiwamenya aho aherereye gusa ngo azi ko wapfuye”
Papa yongeye kwitsa umutima,
Papa-“Ashyiiiiii! Koko yari azi ko ntazabaho, ndabyibuka ubwo nari mvuye kumwandikishaho hotel, natashye umutwe uri kundya kuko nari niriwe ku zuba, ngeze mu rugo ndyama mu ntebe ndasinzira, yaje kunkangura ambaza aho impapuro nazishyize maze kuzimuha aramwenyura mubwiye ko umutwe uriho udya ati ihangane njye kugushakira umuti,
Nyuma y’ isaha nari ntangiye no gutitira, yaje yihuta ampereza utunini tubiri afungura icupa rya prastic maze arambwira ngo: “Gotomera aka gacupa ukamare, bambwiye ko ushobora kuba wagize ikibazo cya stress kandi urebye nabi yaguhitana, Numara kunywa uyu muti uruhuke uraza gukanguka wakize”
Naragotomeye ariko numvaga bisharira cyane ariko ndamirirana kuko nanywaga umuti hashize akanya munda harandya cyane Mugeni atangira guseka, amagambo yambwiye yo sinayasubiramo kuko ateye agahinda kenshi, kuva ubwo ntacyo nongeye kubona no kumva”
Njye na Mama twari twitangiye itama twumva ibyo Papa yatubwiraga, yari atubwiye ibyo tutabashije kumenya mbere, mama amaze kwitsa umutima,
Mama-“Icyo nzicyo byose bizamugaruka”
Njyewe-“Papa! Njye mbona bitazagarukira hariya, nzihorera”
Papa-“Oya, oya mwana wanjyewe aho kwihorera uzababarire, uragira ngo uzabigerageze bagufunge koko?”
Njyewe-“Papa! Kwihorera si ugukubita cyangwa kwica, nzakwereka icyo nzakora”
Muri ako kanya Nina yahise aduhamagara atubwira ko yarangije gutegura ameza turasohoka twerekeza muri salon, turasenga dutangira kurya tuganira, dusoje twatunguwe na Nina waduhereje initation,
Nina-“Ubu se namwe koko ndabatumira?”
Njyewe-“Uuuh? Nina! Initation se zasohotse?”
Nina-“Yego! Zasohotse rwose nagiraga ngo mumenye itariki naho ubukwe bwo ni ubwanyu ntabwo nagakwiye kubaha invitation”
Papa-“Nibyo se koko Marc agiye kukwegukana?”
Mama-“Nuko nuko shenge, wahisemo umugabo ubikwiye, ariko se ko uri muto kuri we muzahuza ibyishimo?”
Nina-“Humura Mama Bruno, twarangije kubiganiraho kandi nzagerageza murememo ibyishimo byanjye kuko aribyo bigishibuka”
Mama-“Nuko nuko maa!”
Papa-“Ariko nagende Marc naramuhemukiye pe, buriya cya gihe nza nabuze aho muhera musaba imbabazi gusa nzashaka umwanya…”
Nina-“Nta kibazo Papa Bruno, yakubabariye cyera kandi byamuhaye isomo”
Papa-“Isomo ahubwo ni njye naribonye, iyo mba naramugabiye nkomeje nkamwandikaho iriya hotel ntabwo mba ndirira mu myotsi.
Papa yavuze atyo koko nongera kwibuka, buriya koko hari kunyaga umwizerwa nta mugisha wabyo ndagusabye uzabizirikane.
Twakomeje kuganira Nina atubwira uko bapanze ubukwe natwe tumuha ibitekerezo, amasaha akuze dusezeranaho tujya kuryama.
Nageze mu cyumba mfata telephone yanjye ndeba nimero za Queen nkanda yes nshyira ku gutwi ahita anyitaba vuba,
Queen-“Hello Cheri!”
Njyewe-“Bite Honey?”
Queen-“Ni byiza sha, uziko nari ngiye kuguhamagara ariko?”
Njyewe-“Koko se? Nta kibazo ngaho bikore noneho”
Queen-“Bruno!”
Njyewe-“Karame!”
Queen-“Ubwo se singuhamagaye? Urakoze kuba unyitabye ahubwo?”
Twese-“Hhhhhhh!
Njyewe-“Wiriwe ute se?”
Queen-“Sha, niriwe nez rwose, natashye kare nkora ka sport ubundi aba ari njyewe uteka, mbega umunsi wanjye wagenze neza”
Njyewe-“Ariko Quee! Maze iminsi ntekereza cyane impamvu ukomeza kumbuza kugusura ngo ndebe murugo ndetse nsuhuze na Tante mwiza mpora nsabira umugisha”
Queen-“Bruno! Koko sinakubwiye ko nzakubwira? Ni ukuri mba nanga ko Tante abibona ukundi, ashobora kugira ngo iby’ urukundo nibyo nshyira imbere gusa nyine arabizi ko mfite umukunzi n’ ifoto yawe yarayibonye”
Njyewe-“None se ubusanzwe ubishyira inyuma mukunzi?”
Queen yabaye nkuceceka gato,
Queen-“Oya ntabwo mbishyira inyuma ariko nyine nawe urabizi ko nta kwanga ko unsura ahubwo nifuza ko uzaza umunsi twafashe icyemeza nkagutumira nkakwereka Tante mubwira ko tugiye no gukora ubukwe”
Njyewe-“None Bae! Ubu koko William yantanze kumenya umuryango ugana aho uba?”
Queen-“Ntacyo bitwaye Bruno! Uzi nawe uko yaje, yaje ari umurwayi ukeneye muganga”
Njyewe-“Ok! Ubwo noneho icyo nsabwa ndacyumva, ni ukwihutisha ubukwe”
Queen-“Nabyo nta kibazo ko ngukunda se! Ariko nyine nawe urabizi ko hari byinshi dukwiye kubanza gutegenyiriza ejo hazaza hacu”
Njyewe-“En bon, urakoze basi kumpa ikizere ndagukunda”
Queen-“Nanjye ndagukunda Bruno!”
Njyewe-“Sawa ngaho ugire ibitotsi byiza”
Nakubye telephone maze nitsa umutima, nongera kwitekerezaho cyane nibuka inzira yanjye, maze gusibira muri bya bihe ntangira kwibona mu hazaza, nasinziriye ntabizi nongeye gukanguka mu gitondo tumaze gufata ifunguro rya mugitondo nerekeza ku kazi.
Nakomeje gukora cyane nk’ ibisanzwe, agatima kateraga ntekereza byinshi sinzi ukuntu nagiye kure, mba mfashe telephone ndeba nimero za Tonzi nkanda yes, hashize akanya,
Tonzi-“Hello! Bruno!”
Njyewe-“Yes Hello! Umeze ute se?”
Tonzi-“Ewana ni sawa kabisa wowe se bite?”
Njyewe-“Nanjye meze neza rwose”
Tonzi-“Byaciyemo rero Mama wawe na Mama bagiye gukorana”
Njyewe-“Nabimenye kandi nabyishimiye cyane gusa sicyo nguhamagariye ahubwo ndashaka ko tubonana, tukicara tugasangira tukaganira”
Tonzi-“Koko se Bruno?”
Njyewe-“Yego rwose, biragutunguye se?”
Tonzi-“Cyane rwose, ni ukuri ndumva ntazi uko mbaye, cyangwa sha uragira ngo wumve akamvamo nirirwe natse natokombeye nyuma uze kumbwira ngo wambeshyaga rata?”
Njyewe-“Oya ntabwo nabikora rwose, ahubwo se nkubonye gute”
Tonzi-“Ooooh! Nta kibazo nimugoroba ndahari umbwire aho duhurira aho ariho hose ndaza”
Njyewe-“Okey! Byiza cyane, ndaza kuguhamagara”
Nakupye telephone nkomeza akazi, muri ako kanya hari umusore muto winjiye, yasaga nkaho ananiwe cyane kuko yari yuzuye akavumbi, amaze kunsuhuza,
Njyewe-“Ushaka iyihe piece se ngo nguhe kiriya?”
We-“Oya ntacyo nje kugura ahubwo…”
Njyewe-“Ahubwo iki?”
We-“ntaho mwandangira akazi?”
Njyewe-“Akazi?”
We-“Yego”
Njyewe-“Oya ntaho nakurangira, muri iyi Kigali nta muntu urangira undi umukozi kirazira, ubwo se ugiye ukiba sinjye bafata?”
We-“Ntabwo ndi umujura yewe nta nubwo nigeze mbigerageza niyo mpamvu ndi gusaba akazi”
Njyewe-“Ese ubundi witwa nde uturetse he?”
We-“Banyita Musada, naje ino nturutse ku gisagara, nabonye ubuzima bunaniye ndavuga nti akanyoni katagurutse ntikamenya iyo bweze ndavuga ngo reka mve mu rugo ngende”
Njyewe-“Ese? None se ubu washobora gukora iki?”
We-“Byose, ako mwampa kose nagakora”
Naratuje gato nibuka ko aho ngeze nanjye nkeneye umukozi uzajya umfasha gusa ndebye uwo musore mbona ni muto,
Njyewe-“Mba nguhaye akazi ariko ndabona uri muto, ese ufite imyaka ingahe ?”
We-“Mfite imyaka 21 yose, urubavu rwanjye ruto wenda nirwo ruri gutuma mugira ngo ndacyari muto”
Njyewe-“None se nguhaye akazi ko kujya umfasha gucuruza wagashobora?”
We-“Eeeeh! Ni ukuri kose nagashobona ndetse nanjye nkurura abakiriya, do! Icya mbere najya njya ku muhanda ngahamagara abahisi n’ abagenzi ko tubafitiye ibintu byiza ku giciro cyiza kandi ko uguze byinshi tutwaza kugeza aho ategera moto”
Njyewe-“Hhhhhh! Ubwo se wahamagara abagenda n’ amaguru ngo baze bagure ibyuma by’ imodoka koko?”
We-“Boss! Buriya hari ababa bazisize mu rugo zarapfuye cyangwa bazisize mu magaraje, ubwo rero mbahamagaye mu icumi ntihabura batatu”
Njyewe-“Ariko uzi ko aribyo”
We-“Yego Boss! Buriya erega hari n’ abagura imodoka buhoro buhoro, uyu munsi akagura imipe, ejo Volant ejo bundi vitess mbega…”
Njyewe-“Hhhhhhh!”
Uwo musore muto yaranshimishije mba muhaye akazi gutyo, mutangiza ibihumbi 30 akajya ataha mu rugo.
Natangiye kumwereka ibyo nshuruza mubwira n’ ibiciro, nasanze azi gufata mu mutwe cyane, abakiriya atangira kujya abakira.
Nahamagaye Nina ngo naza gutaha ace ku kazi batahane kuko nari mfite gahunda yo kubonana na Tonzi, nka saa tatu z’ ijoro yaraje abonye wa musore,
Nina-“Eeeh! Uyu musore se niwe wambwiraga Bruno?”
Njyewe-“Yego, uwo niwe nakubwiraga uzajya umfasha mu kazi, nagiraga ngo mutahane njyewe hari gahunda ngiyemo”
Nina-“Yitwa nde se?”
Njyewe-“Yitwa Musada ariko ubutaha ntabwo nzongera kumuvugira nawe ni umuntu w’ umugabo”
Nina yaramwishimoye ndetse ako kanya amutwaza agakapu dusohokera rimwe ndakinga burira moto baragenda, ako kanya telephone yanjye yarasonnye nsanga ni Tonzi unyihamagariye murangira aho duhurira,
Nuriye moto mfata umuhanda ngera aho twari twavuganye, hari mu kabari ka Kinyarwanda hari jardin iteye ubwuzu nicara ahantu hari udutebe tubirintegereza Tonzi.
Hashize iminota nka mirongo itatu numva umuntu umfutse mu maso mpita mvuga Tonzi ndahindukira, koko yari we, yari ahagararanye n’ umusore wakoraga aho menya ko ari we umurangiye aho ndi, yari yambaye neza cyane nahise menya ko aricyo cyamutindije maze kumuhobera akansoma ku itama namukururiye agatebe aricara aratuza ari nako amwenyuramo
Bamuzaniye icyo kunywa ariko akomeza kureba mu isakoshi yongera afunga, hashize akanya arambwira,
Tonzi-“Bruno! Nishimiye cyane ubutumire bwawe, mbese ntiwabyumva niyo mpamvu hari akantu gato nakuzaniye gusa nizere ko karagushimisha”
Njyewe-“Koko se?”
Tonzi-“Ahubwo fora ako ari ko nubikora unsabe icyo ushaka cyose”
Nakomeje kwibaza ako kantu ariko ndakabura, nawe akomeza kumwenyura areba mu isakoshi hashize umwanya utari muto………………………………………………………………
Ntuzacikwe na Episode ya 73…


text:
Ikigo cy’Imisoro n’Amahoro (RRA) cyatangije umushinga wo kongerera ubushobozi uburyo bw’ikoranabuhanga buzajya bukoreshwa n’abacuruzi mu gutanga inyemezabwishyu (EBM2.0), uzatwara miliyoni 8,65$.
Uyu mushinga wafunguwe kuri uyu wa 7 Werurwe, watewe inkunga ya miliyoni 6$ n’Umuryango mpuzamahanga w’Abanya-Koreya y’Epfo(KOICA), RRA iwutangaho miliyoni 2,65$ yose azifashishwa mu guhugura abakozi, kuwutegura, kuwumenyekashisha, kugura ibikoresho n’ibindi.
Umuyobozi wa KOICA mu Rwanda, Lee Byung Hwa, yavuze ko uyu mushinga uzakuraho imbogamizi zitandukanye abasora bagiraga, ukongera ingano y’umusoro kandi mu mucyo.
Ati “Mu bufatanye bwacu na RRA, turi gufasha guverinoma y’u Rwanda gukora iki gikorwa gikomeye cyo gushyiraho uburyo bworoshye kandi buhendutse no kongerera ubushobozi abashinzwe iby’imisoro.”
Umuhuzabikorwa wa EBM, Mbera Emmy, yavuze ko EBM 2.0 itandukanye n’utumashini dusanzwe twifashishwa mu gutanga inyemezabwishyu kuko ‘Ari porogaramu (Software) dushyira muri mudasobwa n’ibindi bikoresho bishobora kuyakira birimo na Telefone’.
Ati “Ku buryo(Porogaramu) ariyo ushyira muri icyo gikoresho ukaba ariyo ukoresha mu gutanga inyemezabwishyu. Icyiza cyo ni uko hagize ikibazo kigaragara utirirwa uza ku kigo cy’imisoro n’amahoro ngo tuguhe ubufasha.”
Yasobanuye ko icyo umuntu azajya akora agize ikibazo ari uguhamagara muri RRA abakozi baho bakayireba bifashishije ikoranabuhanga, bakamufasha atiriwe ajyayo kandi ku buntu.
Ikindi abacuruzi bazunguka ni uko porogaramu ya EBM 2.0 bazajya bayihabwa ku buntu ku bafite ibikoresho bizakira mu gihe utumashini twa EBM batuguraga.
Uretse uburyo bwo gutanga iyi porogaramu, RRA izanashyiraho uburyo umuntu yuzuriza ibisabwa kuri internet agahita ahabwa inyemezabwishyu.
Mbera ati “Ikigiye gukorwa ni ukuyitegura ku buryo uhereye muri Mutarama 2020 tuzaba dufite uburyo bwa mbere tuzaba twatangiye gukoresha.”
Yakomeje avuga ko RRA irajwe ishinga no gushaka icyafasha abasora kuzuza inshingano zabo, baba hari icyo badasobanukiwe bakayegera kandi bakarushaho kwifashisha no kujyana n’ikoranabuhanga.
Mu Rwanda habarubwa abasora umusoro nyongeragaciro banditse basaga ibihumbi 26 barimo 19 800 bakoresha EBM.


text:
IBINTU BY’INGENZI BYABAYE MU MWAKA USHIZE
Kwegurira Yehova ibiro by’amashami by’Abahamya ba Yehova
Ku itariki ya 20 Ukwakira 2012, Abahamya ba Yehova bo muri Koreya barishimye igihe amazu y’ibiro by’ishami yavuguruwe n’andi mashya yubatswe, yegurirwaga Yehova. Uwo muhango wari wihariye cyane kubera ko abavandimwe bashoboraga gusubiza amaso inyuma bakareba imyaka 100 bamaze bakora umurimo mu budahemuka. Byongeye kandi, mu mwaka wa 2012, ku ncuro ya mbere umubare w’ababwiriza warenze 100.000. Abakozi bitangiye imirimo bagera ku 1.200 n’abakozi mpuzamahanga 239 n’abandi bitangiye imirimo baturutse mu bihugu icyenda bubatse inzu nshya y’amacumbi, icapiro, ibyumba bitunganyirizwamo amashusho n’amajwi, bubaka n’igaraji. Nanone amazu yari asanzwe hafi ya yose yaravuguruwe.
Anthony Morris wo mu Nteko Nyobozi, yatanze disikuru iteye inkunga yo kwegurira Yehova ayo mazu imbere y’abavandimwe na bashiki bacu 3.037. Ku munsi wakurikiyeho, habaye iteraniro ryihariye ryabereye mu nzu nini iberamo amamurika, kandi amatorero asaga 1.300 yo muri Koreya yakurikiranye iyo porogaramu hakoreshejwe interineti. Imbaga y’abantu 115.782 yari igizwe n’Abahamya ba Yehova n’abandi bantu bashimishijwe bakurikiranye iyo porogaramu ishimishije yo mu buryo bw’umwuka.
Itariki ya 9 Werurwe 2013, ntizibagirana mu mateka y’abasenga Yehova muri Liberiya. Abashyitsi baturutse mu bihugu 11 bateraniye hamwe mu muhango wo kwegurira Yehova amazu y’ibiro by’ishami yaguwe akanavugururwa. Bose bashimishijwe no gutega amatwi disikuru yo kwegurira Yehova ayo mazu, yatanzwe na Guy Pierce wo mu Nteko Nyobozi. Nyuma y’intambara yamaze imyaka irenga icumi igatuma imirimo yo kwitegura ibyo kubaka ikererwa, ibiro by’ishami byaraguwe kandi byongerwaho ikibanza byari byegeranye aho inyeshyamba zajyaga zihisha kikaza no kuba inkambi y’impunzi. Abagize umuryango wa Beteli 51 bishimira ko bafite inzu y’amacumbi y’ibyumba 35, inzu y’ibiro yavuguruwe, inzu nshya ibikwamo ibitabo, inzu nshya ikorerwamo imirimo yo kwita ku mazu n’ibikoresho, igikoni gishya n’icyumba cyo kuriramo.
Abaturage bo muri Jeworujiya barangwa n’urugwiro kandi bashishikazwa n’ibintu by’umwuka. Nyuma yo gusenyuka kwa Leta Zunze Ubumwe z’Abasoviyeti, habayeho ukwiyongera kwa gitewokarasi kudasanzwe kwakurikiwe n’ibitotezo bikaze. Muri rusange, ubu ibitotezo byaragabanutse cyane, kandi kuwa gatandatu tariki ya 6 Mata 2013 habaye ikintu kitazibagirana mu mateka y’Abahamya ba Yehova bo muri Jeworujiya, igihe David Splane wo mu Nteko Nyobozi yatangaga disikuru yo kwegurira Yehova amazu y’ibiro by’ishami yavuguruwe kandi akagurwa, Inzu y’amakoraniro n’amazu mashya y’ishuri Bibiliya azajya akoreshwa n’Ishuri ry’Ababwiriza b’Ubwami n’Ishuri ry’Abagenzuzi Basura Amatorero n’Abagore Babo. Abashyitsi 338 baturutse mu bihugu 24 bifatanyije n’Abahamya basaga 800 bo muri Jeworujiya muri iyo porogaramu yo kwegurira Yehova ayo mazu.
Ku munsi wakurikiyeho, abantu 15.200 bari mu matorero yabo hirya no hino muri Jeworujiya, bakurikiye kuri videwo disikuru yihariye yatanzwe n’umuvandimwe Splane. Uwo muhango mpuzamahanga wateye benshi inkunga. Umuvandimwe ukiri muto yaravuze ati “ubu noneho nshobora kwiyumvisha uko isi nshya izaba imeze.”
Ku itariki ya 29 Kamena 2013, inzu nshya y’ibiro y’amagorofa atatu iri mu kibaza cya Beteli y’i Yangon muri Miyanimari, yeguriwe Yehova. Guy Pierce wo mu Nteko Nyobozi ni we watanze disikuru yo kwegurira Yehova ayo mazu imbere y’abantu 1.013, barimo n’abashyitsi baturutse mu bihugu 11. Hari umugabo ukomoka mu gihugu umurimo w’Abahamya ba Yehova ubuzanyijwemo wegereye itsinda ry’abavandimwe na bashiki bacu bo muri Miyanimari bari bahawe inshingano yo kujya kwakira abashyitsi ku kibuga cy’indege mpuzamahanga i Yangon. Yabonye ibyapa bari bafite byanditsweho ngo “Abahamya ba Yehova bahawe ikaze,” maze arababaza ati “ese mwaje kwakira abatangabuhamya mu rubanza?” Baramushubije bati “oya, twaje kwakira incuti zacu.” Uwo mugabo yarababajije ati “none se uwo Yehova ni nde?” Abo bavandimwe na bashiki bacu bahise bamubwiriza. Ku munsi wakurikiye uwa porogaramu yo kwegurira Yehova ayo mazu, habaye iteraniro ryihariye ryabereye mu nzu mberabyombi y’i Miyanimari, maze umuvandimwe Pierce atanga disikuru ifite umutwe uvuga ngo “Korera Yehova ufite umutima ujijutse.” Abantu bari ahandi hantu hatandatu hirya no hino muri Miyanimari bakurikiranye iyo porogaramu hakoreshejwe telefoni, bituma abantu bagera ku 2.963 bashobora kumva izo nyigisho ziziye igihe. Umwe mu bashoferi ba bisi batwaye abavandimwe babajyana mu iteraniro ryihariye i Yangon yaravuze ati “ndabona rwose mutandukanye n’andi madini. Mwitwara neza, mwambara neza kandi muri abagwaneza. Maze imyaka myinshi ntwara abantu muri bisi, ariko nari ntarigera mbona abantu bafite ikinyabupfura nkamwe!”
Kuwa gatatu tariki ya 3 Nyakanga 2013, abagaragu ba Yehova b’indahemuka bo muri Moludaviya bari bafite impamvu zo kwishima, igihe umuvandimwe Stephen Lett wo mu Nteko Nyobozi yatangaga disikuru yo kwegurira Yehova amazu y’ibiro by’ishami yaguwe. Umushinga wo kwagura wari ukubiyemo inzu y’amagorofa atatu irimo aho kubika ibitabo, n’ibyumba icumi by’amacumbi, hamwe n’Inzu y’Ubwami y’amagorofa abiri ikoreshwa n’amatorero arindwi. Abakozi 33 bagize umuryango wa Beteli yo muri Moludaviya bishimiye kwakira abashyitsi baturutse mu Budage, muri Irilande, mu Buholandi, muri Rumaniya, mu Burusiya, muri Ukraine no muri Amerika. Nanone mu bari bateranye harimo abavandimwe na bashiki bacu bakoreye Yehova mu budahemuka igihe umurimo wacu wari warabuzanyijwe, bamwe muri bo bakaba barakoraga kopi z’inyandiko z’umuteguro bakaziha abandi muri icyo gihe. Mu bari bateranye harimo benshi bari baraciriwe muri Siberiya bari kumwe n’ababyeyi babo mu gihe Abahamya ba Yehova bibasirwaga mu cyahoze ari Leta Zunze Ubumwe z’Abasoviyeti. Ku cyumweru, umuvandimwe Lett yatanze disikuru ishishikaje cyane imbere y’abantu 14.705, ihindurwa mu kinyarumaniya no mu kirusiya, iryo rikaba ari ryo koraniro ry’Abahamya ba Yehova ryahuje abantu benshi kuruta andi yose yabaye muri Moludaviya.
Mukomeze gusenga ntimucogore
Yesu yatsindagirije ko tugomba ‘gusenga buri gihe kandi ntiducogore’ (Luka 18:1). Iyo ubwira Imana mu isengesho ibikuri ku mutima, uba ushimangira ibyiringiro byawe. Ni yo mpamvu tugomba ‘gusenga ubudacogora,’ yee, ‘tugasenga dushikamye.’ (1 Tes 5:17; Rom 12:12, Bibiliya Yera.) Mu gihe mukomeza gusenga ubudacogora, tubifuriza ko ‘Imana y’amahoro yabaha ibyo mukeneye byose kugira ngo mukore ibyo ishaka, kandi binyuze kuri Yesu Kristo, igakorera muri mwe ibiyishimisha.’—Heb 13:20, 21.


text:
Icyo bagenzi bawe babivugaho
Reba videwo igaragaza icyo abakiri bato bo hirya no hino ku isi bavuga ku birebana n’ibibazo bahura na byo, n’uko bahangana na byo.
Gusoma Bibiliya
Gusoma si ko buri gihe byoroha ariko gusoma Bibiliya byo birihariye. Dore abakiri bato bane basobanura akamaro ko gusoma Bibiliya.
Ese wemera ko Imana ibaho?
Muri iyi videwo y’iminota itatu, abakiri bato barasobanura impamvu bemera ko hariho Umuremyi.
Imibereho ishimishije kurusha iyindi
Ese urifuza kugira ubuzima bufite intego? Tega amatwi Cameron mu gihe atubwira uko yashimishijwe no kujya kubwiriza mu kindi gihugu.
Amafaranga
Irebere icyo bagenzi bawe bavuze ku birebana no kuzigama amafaranga, kuyakoresha no kuyabona mu buryo bushyize mu gaciro.
Uko wagira ubuzima bwiza
Ese kurya neza no kubona umwanya wo gukora siporo birakugora? Muri iyi videwo urabona uko wabigenza kugira ngo ugire ubuzima bwiza.
Uko ugaragara
Kuki abakiri bato bahangayikishwa cyane n’uko bagaragara?
Kurazika ibintu
Iyumvire ukuntu bagenzi bawe bavuga ingaruka zo kurazika ibintu n’akamaro ko gukoresha igihe neza.
Telefoni zigendanwa
Abakiri bato bakoresha telefoni mu bintu byinshi. Ese gutunga telefoni igendanwa ni byiza cyangwa ni bibi?
Kubuzwa amahwemo n’umuntu ashaka ko muryamana
Umva uko bagenzi bawe bavuga ibyo kubuzwa amahwemo n’umuntu ushaka ko muryamana, n’icyo wakora bikubayeho.


text:
Rwanda Institute for Conservation Agriculture (RICA) n’Ishuri ry’icyitegererezo ryubatswe ku bufatanye bwa leta y’u Rwanda, Umuryango washinzwe n’umuherwe w’Umunyamerika Howard G. Buffet na Kaminuza ya Nebraska–Lincoln yo muri Leta Zunze Ubumwe za Amerika.
Iri shuri rizafungura imiryango muri Nyakanga 2019, rizajya ritanga impamyabumenyi z’icyiciro cya mbere cya kaminuza mu buhinzi n’ubworozi (Conservation Agriculture), nyuma yo kwiga imyaka itatu.
Ubwo imirimo yo kubaka RICA yatangiraga muri Kanama 2018, Minisitiri w’Ubuhinzi b’Ubworozi, Mukeshimana Gerardine, yavuze ko ari ishuri rigamije gutanga ubumenyingiro mu bijyanye n’ubuhinzi n’ubworozi hibandwa ku buryo bushya bwo kwigisha.
Yagize ati “Iri shuri rikuru uretse gutanga ubumenyi ku banyeshuri bo mu Rwanda n’abaturuka mu bindi bihugu, rizafasha abahinzi-borozi kuzamura ubumenyi bwabo binyuze muri gahunda y’iyamamazabuhinzi kuko abanyeshuri n’abarimu bazakorera bumwe mu bushakashatsi mu mirima y’abahinzi n’aborozi.”
Iyi Kaminuza izigisha ibijyanye n’ubworozi no gutunganya ibikomoka ku matungo ndetse n’ubumenyi mu buhinzi bushingiye ku bushakashatsi no kongerera agaciro umusaruro hakoreshejwe imashini zabugenewe.
Abarangije muri RICA bazaba bafite ubumenyi n’ubushobozi bwo gutangira no kuyobora inzuri nini, ibikorwa by’ubucuruzi, gucunga amakoperative n’Imiryango itagamiye kuri Leta ndetse no gutanga ubujyanama mu ishyirwaho ry’amategeko agamije kurushaho kunoza no guteza imbere ubuhinzi.
Kuri ubu RICA iherereye mu karere ka Bugesera, yatangiye kwakira ibyangombwa by’abanyeshuri bifuza kuyigamo.
Abanyeshuri 84 bazatoranywa kuhiga bazaba batuye mu kigo kandi bishyurirwa amafaranga yose y’ishuri (full scholarship).


text:
Ni inka zikunze kugaragara cyane mu birori ziyerekana mu buryo zatojwe. Ku batazizi ntibiyumvisha uburyo zitozwa kwiyerekana (Defile) mu bwiza zifite, zikamenya inzira zicamo kandi zikagaragaza ibyishimo ku bazireba.
Iyo ukigera i Nyanza mu Rukari ubona ishyo ry’inka, akenshi ziba zitamirije inkindi ku mahebe no ku rwakanakana.
Ukihagera ziza zigusanga, ugatangazwa n’uburyo zigira imico myiza kuko ubwazo zikwakirana urugwiro.
N’ubwo waba utinya gukora ku nka ntibikugora kuyikoraho ukayagaza ukayikora mu mahembe, ukifotozanya nayo n’ubwo waba uri umwana muto.
Izi nka ziba zaratojwe ku buryo butangaje, buri nka iba izi izina ryayo, abatahira bazo barazihamagara zikitaba mu buryo butangaje. Ni inka zatojwe gutambagira mu birori no kugira imico myiza.
Umwe mu batahira b’izo nyambo Uhagaze Venuste, avuga ko inka zitozwa nk’umuntu zikagira imico myiza kandi zikamenya gusabana n’abantu.
Agira ati “Zigishwa nk’abantu iyo ngiye kwinikiza ndayihamagara ikagenda itora iryo zina ndetse n’inyana yayo ikaba izi izina rya nyina ku buryo iyo nyikeneye ntibinsaba kujya kuyizana ndayihamagara ubwayo ikizana.”
Uhagaze avuga ibindi bintu bitangaje ku Nyambo, nko kuba amata yazo adatekwa, kandi ko nta wundi muntu wabaga wemerewe gutunga inyambo uretse umwami n’umugaragu w’umutoni.
Ati “Inyambo zabaga mu rugo rw’umwami zikagomagira zitambagira mu birori by’umwami nta wundi wabaga yemerewe kugira inyambo keretse wenda nk’umugaragu w’umutoni.
“Ikindi ntabwo amata y’inyambo atekwa, urakama ugahita winywera, izi ni inka tuba dukurikirana n’imfizi yazo ntaho twayitiza ku buryo ntaho zakura uburwayi.”
Inyambo ziri mu Rukari ngo zisigaye zitumirwa mu birori bitandukanye, kugira ngo zibisusurutse zikerekana intambuko idasanzwe n’umubyimba udasangana izindi nka zisanzwe.
Dore uko Abanyarwanda babanguriraga inka kugeza ziswe inyambo.
Bafataga imfizi y’inyambo ikimya inkuku bikabyara inka z’ibigarama. Ibigarama bikimywa n’imfizi n’inyambo bikabyara Inkerakibumbiro. Inkerakibumbiro bakayibangurira ku mfizi y’inyambo, ikabyara imirizo.
Imirizo nayo bakayibangurira ku mfizi y’inyambo ikabyara Ingegene, ari nayo nyambo yuzuye.
Ibitekerezo ( 5 )
kucyi muuhora mupinga ibyiwanyu kandi abobishinzwe ntako babatagize ubwo muzagezahe kunenga
Ese mbere yo kwemeza ko nta nyambo tukigira, waba warakoze ubushakashatsi? Nonese izo uvuga tutakigira zari zimeze gute? izo dufite ubu zimeze gute?
Ntago ziba mu rukali gusa no muri za RAB zibamo
mwiriwe. nge simeranya. naberekana ziriyanka. bavungako. arinyambo. ntanyambo. tukigira mugihungu. kuko. inyambo sikuriya. zasanga. niba. arukutazimenya. sinamenya. iyobavunga. ko arinyambo. kandi atarizo. jye, birambabaza. rwose,,abantu bakurumuriho. ntimuzi. inyambo koko .birababaje
Kuba inka zagira imico nk’iy’abantu biratangaje koko, nyamara kuba abantu benshi barushwa imico myiza n’inka birababaje n’ubwo ntawe bigitangaza.


text:
1-Ababyeyi bibarutse umukobwa nuko amaze gukura, kuba inkumi abasore baramushuka bamutera inda yindaro! iwabo babimenye baramutonganya cyane bati: "Niko wacyontazi we urabona ukuntu udusebeje?ubundi se baguteye iyo nda ureba he?" umukobwa niko kubasubiza ati: "bayinteye ndeba kuri plafond!!"
2-Umugore wari ufite umukozi wo mu rugo w 'inkumi rimwe yigeze kubura ikariso ze ebyiri, nuko ari hamwe n 'umugabo we ahamagara wa mukozi ati: mbwira ko nabuze amakariso yanjye ninde uyiba? Ati kandi wasanga ari wowe uyatwara? Umukozi ati : "oya, umugabo wawe yambera umuhamya ntabwo njya nambara ikariso."
Urwenya-Inda y'INDARO
1-Ababyeyi bibarutse umukobwa nuko amaze gukura, kuba inkumi abasore baramushuka bamutera inda yindaro! iwabo babimenye baramutonganya cyane bati: "Niko wacyontazi we urabona ukuntu udusebeje?ubundi se baguteye iyo nda ureba he?" umukobwa niko kubasubiza ati: "bayinteye ndeba kuri plafond!!"
Labels: urwenya


text:
by http://www.ubuzima.info
Kugona:Iyo usinziriye ururimi, umubiri wo mu nkanka na ka kanyama ubona iyo wasamye cyane gasa nk’agatendera ahagana mu muhogo birirekura, iyo umuntu agona rero biba byerekana ko ari guhumeka maze umwuka ntutambuke neza mu muhogo kuko izo nyama zishobora kuba ziri kuwubuza gutambuka nk’uko bikwiriye. Urusaku wumva iyo umuntu agona, ni uruturuka kuri uwo mwuka ushaka gutambuka ukanyeganyeza izo nyama mu muhogo no mukanwa. Zimwe mu mpamvu zishobora gutera umuntu kugona ni : umubyibuho cyane cyane mu ijosi, kunywa inzoga nyinshi mbere yo kuryama, gufata imiti isinziriza, indwara nka grippe, sinusites n’izindi zituma umuntu adahumeka neza.
Dore bimwe mu bintu byagufasha kutagona :
1.Kuryamira uruhande cyangwa urubavu : burya umuntu agona cyane iyo aryamye agaramye cyangwa yubitse inda.
2. Kwegura umutwe : iyo umuntu aryamye asa nk’uwubitse umutwe ntago umwuka irambuka neza mu muhogo, kwegura umutwe neza ijosi ntiryihine nabyo byagufasha kutagona. Aha ni byiza ko washaka umusego kuko ntago wasinzira ushinze ijosi.
3. Kutanywa inzoga nyinshi n’imitsi isinziriza : kuko bituma ururimi rwirekura n’inyama yo mu nkaka byirekura cyane bigatuma umwuka udatambuka neza.
4. Kwivuza : mugihe urwaye ibicurane, sinusites cyangwa izindi ndwara zituma ufungana mu mazuru cyangwa imihogo kuburyo udahumeka neza.
5. Kugabanya Ibiro kuko umubyibuho uri mu bituma umuntu agona
Related Posts by Categories


text:
Mu myaka ibiri, nta mwana w’u Rwanda uzaba akirererwa mu kigo cy’imfubyi
Nyuma y’uko Minisitiri w’Intebe yasabye ko nta bana bongera kurererwa mu bigo by’imfubyi, hashyizweho ingamba z’uko abo bireba bazabyifatamo kugira ngo abana bose babashe kurererwa mu More...
Gakenke : Imiryango hafi 1.200 yorojwe inka muri gahunda ya Girinka
Mu mezi icumi ashize, akarere ka Gakenke kabashije koroza inka imiryango 1.189 muri gahunda ya Girinka. Ibi bikaba byaratangajwe n’umuyobozi ushinzwe ubworozi mu karere, Mwumvaneza Ferdinand mu muhango wo More...
Base: imiryango 30 ubu ibasha kwirihira ubwishingizi bwo kwivuza nyuma yo guhabwa inka
Imiryango 30 yo mu murenge wa Base akarere ka Rulindo yahoze ibarizwa mu kiciro cy’ abatindi ubu yabashije kuva muri icyo kiciro, kuburyo ibasha kwiyishyurira ubwishingizi bwo kwivuza ibikesha gahunda ya More...


text:
Imikoreshereze y’amakuru y’umuntu mu Butaliyani
Iyo umuntu yabaye umubwiriza aba yemeye ko umuryango w’Abahamya ba Yehova ukorera ku isi hose harimo itorero ry’Abahamya ba Yehova ateraniramo, ibiro by’ishami byo mu gihugu ke n’indi miryango ikoreshwa n’Abahamya ba Yehova, ikoresha amakuru ye mu buryo bwemewe n’amategeko mu nyungu z’uwo muryango. Ababwiriza baha amatorero barimo amakuru abereyekeye nk’uko bivugwa mu gitabo Turi umuryango ukora ibyo Yehova ashaka. Ibyo bituma bashobora kwifatanya mu bikorwa by’itorero bifitanye isano no gusenga kandi bigatuma bahabwa ubufasha mu gihe bikenewe.—1 Petero 5:2.
Ababwiriza bashobora gutanga andi makuru yabo igihe bifatanya mu yindi mirimo yo mu rwego rw’idini. Ayo makuru ashobora kuba arimo amazina yabo, igihe bavukiye, igitsina, itariki babatirijweho, aderesi zabo, amakuru agaragaza uko bahagaze mu buryo bw’umwuka, uko bakora umurimo wo kubwiriza cyangwa izindi nshingano bafite mu Bahamya ba Yehova. Nanone muri ayo makuru haba harimo ibyo umubwiriza yizera hamwe n’ibindi by’ibanga bimwerekeyeho. Iyo tuvuze imikoreshereze y’amakuru y’umuntu haba hakubiyemo; kuyahuriza hamwe, kuyabika haba mu buryo busanzwe cyangwa ubwa elegitoroniki, kuyashyira ku murongo n’ibindi nk’ibyo.
Itegeko rigenga ibyo kurinda amakuru y’umuntu muri iki gihugu ni:
General Data Protection Regulation (EU) 2016/679.
Muri iri tegeko, ababwiriza bemera ko amakuru aberekeyeho akoreshwa n’Abahamya ba Yehova kugira ngo bifatanye mu bikorwa bifitanye isano n’idini bikurikira:
Kwifatanya mu materaniro yose yo mu itorero ry’Abahamya ba Yehova ateraniramo cyangwa indi mirimo n’imishinga bisaba kwitanga.
Gukurikirana amateraniro n’amakoraniro byafashwe amajwi n’amashusho kugira ngo bizakoreshwe mu murimo wo kwigisha ukorwa n’Abahamya ba Yehova ku isi hose.
Gusohoza inshingano yose ahawe mu itorero isaba ko izina rye rishyirwa ku kibaho cy’amatangazo kiba mu Nzu y’Ubwami y’Abahamya ba Yehova.
Kugira Ifishi y’Itorero Ishyirwaho Raporo y’Umubwiriza.
Gusurwa no kwitabwaho n’abasaza b’Abahamya ba Yehova (Ibyakozwe 20:28; Yakobo 5:14, 15).
Gutanga aderesi y’umuntu wahamagarwa mu gihe havutse ikibazo kihutirwa.
Amakuru akwerekeyeho aba azabikwa kugeza igihe kitazwi kubera impamvu zavuzwe haruguru cyangwa izindi zemewe n’amategeko. Iyo umubwiriza yanze gusinya inyandiko itanga uburenganzira bwo gukoresha amakuru ye, bishobora gutuma Abahamya ba Yehova batamenya ibyo yemerewe gukora, ku buryo yahabwa inshingano runaka mu itorero cyangwa bakamwemerera kwifatanya mu mirimo ifitanye isano n’idini.
Iyo bibaye ngombwa, ayo makuru y’umuntu aba ashobora koherezwa mu yindi miryango ikoreshwa n’Abahamya ba Yehova. Ababwiriza baba basobanukiwe ko iyo miryango ishobora kuba ikorera mu bihugu bifite amategeko agenga ibyo kurinda amakuru, atandukanye n’ayo mu bihugu byabo. Icyakora, ababwiriza bakwiriye kuzirikana ko abazakira amakuru aberekeyeho, urugero nk’imiryango ikorana n’ikicaro gikuru cy’Abahamya ba Yehova kiri muri Leta Zunze Ubumwe za Amerika, bazakoresha ayo makuru mu buryo buhuje n’Amabwiriza y’uko umuryango w’Abahamya ba Yehova urinda amakuru.
Ababwiriza bafite uburenganzira bwo kugera ku makuru yabo abitswe n’Abahamya ba Yehova, gusaba ko yasibwa, adakomeza gukoreshwa cyangwa gukosorwa mu gihe yaba adahuje n’ukuri. Nanone ababwiriza bashobora guhagarika uburenganzira bari baratanze, bakavuga ko batagishaka ko amakuru yabo yongera gukoreshwa. Hari igihe dushobora gukomeza gukoresha amakuru y’umubwiriza nubwo yaba yaravuze ko adashaka ko yongera gukoreshwa, kugira ngo umuryango w’Abahamya ba Yehova bo ku isi hose wubahirize amategeko usabwa mu birebana no kubika amakuru y’abayoboke bawo, nk’uko bivugwa mu itegeko rigenga ibyo kurinda amakuru. Ababwiriza baba bafite uburenganzira bwo gushyikiriza ikirego urwego rushinzwe kurinda amakuru mu gihugu batuyemo bakurikije amategeko icyo gihugu kigenderaho.
Abahamya ba Yehova bashyizeho uburyo butandukanye bwo kurinda amakuru y’umuntu kugira ngo bubahirize ibivugwa mu itegeko rigenga ibyo kurinda amakuru. Ababwiriza basobanukiwe neza ko amakuru yabo agerwaho n’abantu bake kandi babifitiye uburenganzira kugira ibyavuzwe haruguru bigerweho.
Niba wifuza kugira icyo ubaza ku birebana no kurinda amakuru ushobora kohereza imeri kuri:
DataProtectionOfficer.IT@jw.org.
Ababwiriza bakwiriye kumenya ko aho bishoboka, aderesi n’umwirondoro by’ugenzura amakuru mu gihugu baherereyemo, bashobora kuzisanga ku ipaji iriho urutonde rwa aderesi kuri jw.org.
Birashoboka ko uko dukoresha amakuru bishobora guhinduka bitewe n’ibikorwa byo mu rwego rw’idini, amategeko cyangwa ikoranabuhanga. Nibiba ngombwa ko duhindura Imikoreshereze y’amakuru y’umuntu, tuzagaragaza ibyahindutse ku buryo ababwiriza bamenya amakuru dufite n’uko tuyakoresha. Uge ukomeza ugenzure urebe ko nta byahindutse.


text:
MENYA UNIRINDE INDWARA Y' IMPYIKO IMAZE KUGENDA YIBASIRA ABANTU BESHI MU RWANDA
Indwara y' impyiko cyangwa Chronic Kidney Disease mu cyongereza, ni imwe mu ndwara z' impyiko; ariko ikaba ariyo ikunze kwigaragaza cyane no guhitana benshi kurusha izindi ndwara z' impyiko.
1. INDWARA Y' IMPYIKO NI NDWARA KI?
Indwara y' impyiko ni ugutakaza ubushobozi kw' impyiko buhoro buhoro mu gihe kire kire, nyuma bikavamo kunanirwa kw' impyiko burundu. Indwara y' impyiko ni indwara iriho cyane kurusha uko abantu babicyeka; kandi ntikunze kumenyekana kugeza ubwo igeze Ku rwego rukomeye aho iba yateye kunanirwa kw' impyiko kuburyo bwa burundu cyane cyane iyo imikorere y' impyiko yagabanutse kugeza kuri 25 ku ijana (25%).
Uko indwara y' impyiko ikomeza gukabya imikorere y' impyiko irangirika bikabije muburyo idashobora kuvurwa, imyanda myinshi biteye ubwoba n' ibitembabuzi byirundanya mu mubiri. Umuti uba kuvura ibyaba byabaye intandaro y' iyi ndwara. Iyo indwara igeze mu cyiciro cya nyuma cyayo umurwayi ntashobora kubaho hatabayeho gusimbuza impyiko.
2. INDWARA Y' IMPYIKO MU RWANDA
Si mu mahanga gusa iyi ndwara yibasiye kuko no mu Rwanda abenshi bahasiga Ubuzima buri mwaka bazira iyi ndwara. Dore ko ari indwara iri ku mwanya wa 14 mu ndwara zihitana abantu benshi mu Rwanda; muwa 2014 abantu bagera kuri 955 bishwe n' iyi ndwara mu Rwanda, bagera kuri 1.39% ugereranyije n' impfu zose Ku mwaka, u Rwanda kandi rukaba Ku mwanya wa 52 Ku isi yose mu kugira impfu nyinshi z' impyiko.
3. IBYABA INTANDARO Y' IYI NDWARA.
Ibi bikurikira bifitanye isano n' ibyago byo kurwara impyiko.
- Kuba mu muryango wawe harabonetsemo abarwayi b' impyiko
- Imyaka y' ubukure ,abarengeje imyaka 60
- Kwangirika k' uruhago
- Diyabeti
- Iperitansiyo
- Imiti imwe n' imwe; n' ibindi.
4. IBIMENYETSO BY' INDWARA Y' IMPYIKO.
Iyi ndwara y' impyiko kuko twabonye ko ikura buhoro buhoro, nubwo impyiko imwe yahagarara gukora indi isigaye ishobora kwirengera imirimo yose kandi ikayikora. Akenshi ibimenyetso biboneka mu gihe indwara igeze ahakomeye; kandi ibyangiritse biba bidashobora gusubirana.
Ni byiza ko abafite ibyago byinshi byo kurwara impyiko bahora bisuzumisha, kuko kubimenya mbere byagabanya kwangirika gukabije kw' impyiko.
IBIMYENYETSO BY' INGENZI NI IBI BIKURIKIRA:
- Anemi ( indwara yo kubura amaraso).
2. Amaraso mu nkari.
3. Inkari zirabura.
4. Kugabanuka kw'' inkari.
5. Kubyimba ibirenge, ibiganza, no mu butenge.
6. Kugabanyuka mu bwenge bwibutsa.
7. Umunaniro ukabije
8. Umuvuduko w' Amaraso ukabije
9. Ibiheri Ku mubiri bidakira
10. Gutakaza apeti
11. Kugabanuka mu bushobozi bwo gutera akabariro Ku bagabo.
12. Kunyara buri kanya cyane cyane ninjoro.
13. Kubabara umugongo.
14. Ibibazo byo guhumeka.
15. Kubabara umutwe bidasanzwe, n’ ibindi.
5. IBITERA INDWARA Y’ IMPYIKO.
Muri rusange ibishobora gutera indwara y’ impyiko ni indwara zidakira umurwayi aba afite; urugero twavuga nk’ izi:
- Diyabeti: igihe umurwayi wa diyabeti adakurikiranywe isukari ishobora kwirundanyiriza mu tuyunguruzo tw' impyiko twitwa Glomeruli tukangirika.
- Iperitansiyo: nk' uko twavuze kuri iyi ndwara; umuvuduko w' amaraso ukabije ushobora kwangiza utuyunguruzo tw' amaraso twa Glomeruli.
- Kubuzwa gusohoka kw' inkari: iyo inkari zibujijwe gusohoka zishobora gusubira mu mpyiko zivuye mu ruhago, zigateza ibibazo mu mpyiko. Aha nkaba nababwira ko ari byiza kwihagarika igihe ubishakiye cyose kugirango wirinde iki kibazo.
- Izindi ndwara z' impyiko nka Glomerulonephritis nazo zishobora gutera indwara y' impyiko.
- Kudakura uko bikwiriye kw' impyiko z' umwana ukiri mu nda nabyo byazamutera iyi ndwara.
- Imiti imwe n' imwe: Imiti igabanya ububabare nka Asipirine (aspirin) cyangwa ibiporofene (ibuprofen) iyo ikoreshejwe cyane byakuviramo kurwara impyiko.
- Ibiyobyabwenge nka Kokayine (Cocaine) na Heroyine ( Heroine) nabyo byakuviramo iyi ndwara.
- Gukomereka kw' impyiko nabyo byakuviramo kurwara impyiko.
6. UKO WAKWIRINDA IYI NDWARA.
Nta muti uzwi uvura iyi ndwara ariko habaho igabanya ibimenyetso byayo ndetse n' igabanya kwangirika gukabije, nanone ikabuza indwara gukomeza gukura. Nanone ariko twabonye ko habaho kuvura bya bindi bishobora kuba intandaro y' iyi ndwara.
Irinde indwara y' impyiko wirinda ibyayitera aho bishoboka, kandi unywa amazi ahagije kugirango worohereze impyiko zawe akazi.
"MWIRINDE MBERE YO KWIVUZA"


text:
Reba Video
Igitsina
Théophile NZABANITA
ayinkamiyetheoneste@yahoo.fr
Nkeneye umukopene uzi icyo gukora ufite imyaka25kuzamura ukagezakumyaka30 akijijwe,yubaha Imana yomwijuru akaba nibura afite amashuri 6yisumbuye ikdi akeye akunda gusabana n'abantu (akunda kubana nabantu bose amahoro) njye mfite imyaka 32 y'amavuko ndakijijwe nkunda Imana yo mwijuru,ibindi kurijye azabimenya nituganira murakoze.
Nkeneye umukopene uzi icyo gukora ufite imyaka25kuzamura ukagezakumyaka30 akijijwe,yubaha Imana yomwijuru akaba nibura afite amashuri 6yisumbuye ikdi akeye akunda gusabana n'abantu (akunda kubana nabantu bose amahoro) njye mfite imyaka 32 y'amavuko ndakijijwe nkunda Imana yo mwijuru,ibindi kurijye azabimenya nituganira murakoze.
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Inkomoko y’uyu mugani, bawuca iyo babonye umuntu ufashe undi akamuniga akamunegekaza; ni bwo bagira, bati: ‘Bamutereye k’ uwa Kajwiga’. Wakomotse kuri Kajwiga k’ i Munyaga mu Buganza (Kibungo); byabayeho ahasaga umwaka w’i 1700.
Kajwiga uwo yabyirutse ku ngoma ya Kigeli Ndabarasa, abyirukana ubuhanga bwo gukirana; arusha abandi bose bo mu karere k’u Buganza n’u Rukaryi n’u Bwanacyambwe.
Amaze kuba icyamamare mu Buganza n’ahandi, abasore b’i Mukarange basaba Ndabarasa ngo bazarushanwe gukirana, Ndabarasa ntiyatindaganya, aramutumiza araza.
Amubwira ko amutumiriye gukirana n’abasore b i Mukarange. Kajwiga abyumvise araseka kuko yabonaga ko nta wamuhangara; ati: «Wenda bose bazaze uko batuye i Mukarange!» Nuko bararikira abasore b’i Mukarange kwitegura kurushanwa na Kajwiga.
Igihe kigeze basesekara ibwami. Ndabarasa, ati: “Nimuhogi tujye ku karubanda aho abantu bose babarora.” Baragenda no ku karubanda. Bahageze ruranzikana; umusore w’ i Mukarange batoranije mu bandi agisumirana na Kajwiga, Kajwiga aramwese. Hakurikiraho undi, Kajwiga amukubita hasi aramuvuna, abandi basore b’ i Mukarange babibonye baratinya bareguka. Kajwiga atsinda atyo.
Amaze gutsinda abasore b’i Mukarange noneho aba ikimenamutwe mu gihugu, bituma abyimbamo ikuzo ry’ urugomo; umusore wese bahuye akamuhata ngo bakirane, yabyanga Kajwiga akamufata ku gituna akamukubita.
Akomeza kubigira atyo, bukeye abantu bakuru bajya kumuregera Ndabarasa, bati: «Kajwiga yaciye ibintu mu gihugu; umusore bahuye wese arakubita!» Mbese baramuvuga bagerekaho no kumuhimbira, bati: “Ndetse uretse n’abasore n’umusaza n’ urnukecuru bahuye arakubita, avuga ko u Rwanda rwose abarusha amaboko.”
Ndabarasa atumiza Kajwiga, aramuhana, amubuza kugira urugomo rungana rutyo. Undi arataha, ariko ntiyacogora ku rugomo rwe.
Nuko abasore bo muri utwo turere babibonye batyo, bajya inama yo kuzihanira Kajwiga. Bukeye bamutegera ku ibuga bashoye inka, bamwiyenzaho baramutuka. Bamututse ararakara abasatira yariye karungu yuzuye agasuzuguro. Bashoka bamusumira, bati: «Ntihagire umukubita, mureke tumunige gusa!» Bamutura hasi baramunigagura abakuru bahari barabitarura barebera ayo bamugirira. Urufuzi rumaze kuza atangiye no guta ibitabapfu abakuru bamubavunura mu nzara yashegeshwe.
Bajya kumwondora, amaze gukira acukira aho ntiyongera kugira uwo agirira urugomo.
Ni aho hakomotse urwiganwa, babona abantu bafashe undi bakarwana bakamuniga bakiyamirira bati: «Bamutereye k’uwa Kajwiga»; nk’uko abasore b’i Mukarange batereye Kajwiga ku munigo.
” Guterera k’uwa Kajwiga = Kuniga. ”


text:
ITORERO PATMOS OF FAITH CHURCH
Itorero Patmos of Faith Churh rimaze igihe kitari gito ritangiye rikaba rifite icyicaro ku Muhima mu karere ka Nyarugenge umugi wa Kigali. Ryatangijwe n’umuhanuzi w’Imana Jean Bosco NSABIMANA, nyuma yuko satani akomeje imirimo yo kwangiza isi, Imana yasanze Prophet NSABIMANA Jean Bosco imuha impano yo guhanura, kubohora n’iyibitangaza. Nawe yumvira umuhamagaro atangira umurimo.
Mu itorero Patmos F.C twemera:
- Impano z’umwuka wera
- Tubatiza mu mazi menshi
- Duharanira kuzajya mu ijuru
- Twemera umuzuko
- Tukemera Bibiliya Yera


text:
Umuhanzikazi ururimba indirimbo zihimbaza Imana Aline Gahongayire yavuze ko umunsi wa mbere ahura n’umuhanzi PFLA waranzwe n’amarangamutima menshi ku buryo uyu musore yanyuzagamo akarira bitewe n’ibyo yavugaga.
Kuva PFLA yava muri gereza mu mpera z’umwaka ushize wa 2017, yashyize hanze indirimbo ya mbere yise ‘Mama Mwiza’, aho yafatanyije n’umuhanzikazi Aline Gahongayire umenyerewe mu ndirimbo zo kuramya no guhimbaza Imana.
Ni indirimbo PFLA yakoze mu rwego rwo gusaba imbabazi umubyeyi we kubwo kumubabaza ubwo yishoraga mu biyobyabwenge ndetse akanafungwa umwaka umwe, ariko ntamutererane ahubwo akamuba hafi cyane.
Ubwo byamenyekanaga ko PLFA ari gukorana indirimbo na Aline Gahongayire abantu benshi baratunguwe cyane bibaza uburyo umukozi w’Imana akorana n’umuntu witwa ko adakijijwe by’umwihariko PFLA uzwiho kuririmba indirimbo zirimo imvugo zikomeye.
Mu kiganiro bagiranye na Magic FM, PFLA yavuze ko yatangiye gutekereza kwiyegereza Aline Gahongayire akiri muri gereza, kuko yari asanzwe amukunda, kandi ko yabonaga hari icyo yamufasha mu guhinduka.
Yagize ati “ nkiva muri gereza ari mu bantu bambere nashatse nomera zabo ndabahamagara. Nanamuhamagara narambwiye nti ‘ni iby’agaciro byonyine kuba nabonye na nomero zawe. Kuko numvaga ko bitanashoboka kuko ni umuntu nanjye nubaha cyane w’icyitegererezo... natashye numva hari ahandi nshaka kujya, numva hari ikindi cyerekezo nshaka kujyamo, ni ibintu nabanje gutekerezaho nkiri muri gereza.”
PFLA yavuze ko kumenyana na Aline Gahongayire yaje abyitezemo kubibonamo inyungu nyinshi zirenze n’iz’umuziki.
Aline Gahongayire we yavuze ko akimara guhamagarwa na PFLA byamutunguye cyane dore ko batari baziranye n’ubwo yari amuzi, ariko na none biramushimisha kuko ari umurimo Imana yari umuhaye.
Yagize ati “ naratunguwe, kuko PFLA ntabwo nari muzi, ariko naramwumvaga, ampamagaye rero, numva ni umuntu wicisha bugufi,amaze kumpamagara kuri njyewe ntabwo nabifashe nk’ibintu bisanzwe, ahubwo naravuze ngo Mana urakoze ku kazi keza umpaye. Niba umuntu ashobora kukubwira ati hari ibya ngoye mu buzima bwanjye, ndicuza ariko nkeye ubufasha bwawe, kuri njyewe nabifashe nk’umuntu Imana ingabiye cyangwa se ishyize mu buzima bwanjye.”
Gahongayire yongeyeho ko umunsi wa mbere ahura na PFLA uyu musore yari yicishije bugufi, afite amarangamutima menshi, ku buryo yanyuzagamo akarira ubwo baba bari kuganira, yiyemeza kumufasha bitewe n’ubutumwa yashakaga gutanga.
Yagize ati “ ...ku munsi wa mbere duhuye mbona ni umuntu wicisha bugufi, yavuga ibintu byinshi ukabona ararize, ndavuga nti ‘yooo’! ibi ni byiza kandi ubutumwa yari azanye bwari ubutumwa nka njye nk’umuntu w’umubyeyi, bwari ubutumwa bw’abantu benshi cyane. Bwari ubutumwa buvuga buti hariya hantu mvuye muri gereza, ndumva umuntu wa mbere nshaka gusaba imbabazi usibye Imana yo mwijuru ni mama wambyaye numva y’uko ari ikintu cyiza ngomba kumufashamo.”
N’ubwo iyi ndirimbo PLFA yayituye umubyeyi we ntabwo yigeze amubwira ko ari kuyikora ngo yashakaga kumutungura, akamushimira uburyo yamwitayeho kandi yaramukosereje n’ubwo yari yaramaze kumusaba imbabazi agifunze nawe akazimuha.
PFLA yavuze ko ubu agiye kongera gukora umuziki utandukanye n’uwo yakoraga akirinda guterana amagambo, dore ko byari byaratumye adatera imbere ku rwego rugaragara.


text:
RADIO UMUCUNGUZI NI IMWE MU NZIRA YO GUFASHA RUBANDA KWEMEZA NO GUSHIMANGIRA UBURENGANZIRA BWAYO BWO KUVUGA ICYO ITEKEREZA, KUBERA KO, TWEMERA KO U RWANDA ARI URW’ABANYARWANDA BOSE KANDI KO NTAWE UFITE UBURENGANZIRA BWO GUKUMIRA BAMWE MU BANA B’IGIHUGU Y’ITWAJE IBINYOMA CYANGWA YIBESHYA KO AFITE INGUFU ZISHOBORA GUKUMIRA UGUSHAKA KWA RUBANDA.
UBWIGENGE, KWISHYIRA NO KWIZANA MU GIHUGU CYACU NTUBISABA UMURYANGO W’ABIBUMBYE, NTITUBISABA BA MPATSIBIHUGU BARI INYUMA Y’ABASHAKA KUTUMARIRA KW’ICUMU NITWE TUBYIHA DUSHINGIYE K’UBURENGANZIRA BW’IBANZE TWAVUKANYE. ABUMVA RERO BASHOBORA KUZADUPFUKAMISHA IMBERE YA KALINGA NSHYA BANATUBUZA KUVUGA IBYO TWIFUZA CYANGWA DUTEKEREZA KU NGUFU NIBAMENYEKO UMUCUNGUZI ARI RUBANDA.
IJAMBO RY’UMUYOBOZI MUKURU WA FDLR
Bacunguzi, bacunguzi kazi NSHUTI z’urugaga FDLR n’u Rwanda ndabaramukije mbifuriza umwaka mushya muhire wa 2016 uzababere umwaka w’ibikorwa bikomeye n’intsinzi. Mbifurije mwese kandi guharanira ubutitsa ubutabera, amahoro, ubwiyunge n’amajyambere. Mboneyeho umwanya wo kubatumira kanddi mbasaba kwitabira kwumva ijwi ryacu RADIO UMUCUNGUZI ,no kubashishikariza kuyishigikira mugutanga ibitekerezo byubaka ndetse no kuyitera inkunga mubishoboka byose. Iyi Radio umucunguzi ni iyanyu kandi iziye igihe kuko hari benshi bari barabuze uruvugiro kubera ingoma y’agacinyizo ya FPR INKOTANYI yabahatiraga kumva no gukurikiza ibyayo gusa haba mu Rwanda haba no mu mahanga . Igihe kirageze rero ngo Abacunguzi n’abandi bakunda ukuri bose bidagadure bashyira uko kuri ahagaragara.
Nizeye ntashidikanya ko Radio UMUCUNGUZI izabafasha kwinigura no gusangira ibitekerezo byubaka kandi bishimangira ubumwe bw’Abanyarwanda ,mu rukundo rwakivandimwe , mubwubahane no mubufatanye buha buri wese uburyo bwo gutanga umusanzu w’ibitekerezo mu rugamba turiho rwo gusubiza Rubanda Icyubahiro n’Agaciro yambuwe na FPR Inkotanyi. Muhore muzirikana ko ingufu zaburi wese zikenewe mubikorwa byo kwibohora. UMUCUNGUZI NI RUBANDA. Sinarangiza ntabibukije ko kuba tugihagaze kandi dukomeye tubikesha lmana Rurema. Niyo mpamvu mbasaba nkomeje kuyubaha no kuyitinya twirinda ikibi cyose kugirango duhorane lmigisha yayo. Imana ikomeze ibarinde kandi ibasendereze imigisha yayo.
Bikozwe taliki 12 Gashyantare 2016
Umuyobozi w’URUGAGA FDLR
BYIRINGIRO victor Gen Maj.